title: Mytilene

text: Kaupungin samoin kuin koko Lesboksen saaren esinelöydöt ovat Mytílinin arkeologisessa museossa. Museossa on muun muassa keramiikkaa, hautakiviä ja -löytöjä, yksityistalojen lattiamosaiikkeja sekä rakennusten kivisiä koristeosia.


title: Estado de México

text:
Estado de México eli Méxicon (osa)valtio on osavaltio Meksikossa. Se rajoittuu pohjoisessa Hidalgoon, idässä Tlaxcalaan ja Pueblaan, etelässä Morelosiin ja Guerreroon sekä lännessä Michoacániin. Sen itäinen osa ympäröi liittovaltion pääkaupunki Méxicoa kolmelta puolelta.
Osavaltion pinta-ala on 22 357 neliökilometriä ja asukasluku noin 16,6 miljoonaa (2014). Estado de México on Meksikon väkirikkain osavaltio. Sen pääkaupunki on Toluca.


title: Estado de México

text: Osavaltio sijaitsee maan keskusylängöllä (Mesa Central), keskimäärin yli kolmen kilometrin korkeudella merenpinnasta. Sen ilmasto on viileä, maaperä rehevää ja sateet runsaita.


title: Estado de México

text: Osavaltion pohjoisosa on tasankoa ja kukkuloita, etelässä on rotkoja ja vuoria, idässä on tulivuoria, lännessä vuoria ja kukkuloita. Keskiosassa on laakeita laaksoja. Osavaltion jokia ovat Lerma, Tula, Moctezuma ja Pánuco. Eräillä alueilla ei ole lainkaan vesistöjä.


title: Estado de México

text: Miljoonat monarkkiperhoset talvehtivat alueella. Niiden suojelemiseksi perustettu Mariposa Monarcan biosfäärialue sijaitsee Michoacánin ja Estado de Méxicon alueella. Se on Unescon maailmanperintökohde.


title: Estado de México

text: Osavaltiossa on yhdeksän kansallispuistoa.


title: Estado de México

text: Meksikon laaksossa on ollut asutusta ainakin 5000-luvulta eaa. Siellä on kehittynyt monia kulttuureja, joista tunnetuimpia olivat olmeekit ja tolteekit. Teotihuacán rakennettiin vuosina 100-600 ja siitä tuli mesoamerikan kulttuurillinen, kaupallinen ja uskonnollinen keskus. Asteekit vaelsivat alueelle 1200-luvulla ja ottivat vallan. Sitten saapuivat espanjalaiset.


title: Estado de México

text:
Väkirikkaassa osavaltiossa on monenlaista teollisuutta: siellä tuotetaan
elintarvikkeita, koneita, elektroniikka, kemikaaleja, tekstiileitä ja paperia. Estade do Méxiconssa toimivia yrityksiä ovat Chrysler, Ford, Nissan, Hoechst, Pfizer ja Motorola. Maailmanperintökohteet ja kansallispuistot tuovat matkailijoita. Maatiloilla kasvatetaan vihanneksia ja hedelmiä sekä viljaa.


title: Guanajuato

text: Guanajuato (virallinen nimi espanjaksi "Estado Libre y Soberano de Guanajuato") on osavaltio Meksikossa. Myös sen pääkaupunki on nimeltään Guanajuato. Guanajuaton naapuriosavaltiot ovat San Luis Potosí, Querétaro, Michoacán ja Jalisco.


title: Guanajuato

text: Osavaltion pinta-ala on 30 608 km² ja vuoden 2014 väkiluku noin 5,8 miljoonaa.


title: Guanajuato

text: Osavaltion talous on pitkään hyötynyt maailman rikkaimpiin kuuluvista hopeakaivoksista.


title: Kerkko Koskinen

text: Kerkko Klemetti Koskinen (s. 7. tammikuuta 1973 Espoo) on suomalainen säveltäjä ja muusikko. Hänen tunnetuimpia soolokappaleitaan ovat ”Mayday”, ”Sateentekijä" ja ”Rakkaus viiltää”. Kerkko Koskinen oli myös vuosina 1994–2001 aktiivisesti toimineen Ultra Bra -yhtyeen perustajajäsen ja johtohahmo. Koskinen sävelsi lähes kaikki Ultra Bran kappaleet ja soitti yhtyeessä pianoa.


title: Kerkko Koskinen

text: Koskinen on toiminut muun muassa levy-yhtiö BMG:n kykyjenetsijänä ja säveltänyt musiikkia elokuviin "Nousukausi" (2003) ja "Hymypoika" (2003). Kerkko Koskinen on säveltänyt kappaleita Vuokko Hovatan soololevylle "Lempieläimiä" (2008), muun muassa euroviisuehdokkaana olleen ”Virginian”. Lisäksi Koskinen on säveltänyt ja sovittanut murhatulle toimittaja Anna Politkovskajalle omistetun kappaleen ”Uuden ajan kynnyksellä”. Vuonna 2006 Koskisen sävellys ”Shanghain valot” pyrki Annika Eklundin laulamana Suomen edustajaksi Euroviisuihin. Kappaleesta syntyi hitti ja yhteistyö Eklundin kanssa jatkui myös seuraavilla albumeilla.


title: Kerkko Koskinen

text: 2012 Koskinen perusti superyhtyeen Kerkko Koskinen Kollektiivi. Yhtyeessä ovat Kerkon lisäksi Manna, Vuokko Hovatta ja Maija Vilkkumaa. Yhtyeessä on aiemmin ollut myös Paula Vesala.


title: Kerkko Koskinen

text: Kerkko Koskinen oli vuosina 1996–2001 naimisissa kansanedustajan ja Ultra Bran sanoittajan Anni Sinnemäen kanssa. Vuosina 2004–2008 hän oli aviossa näyttelijä-laulaja Pihla Viitalan kanssa.


title: La Paz (täsmennyssivu)

text: La Paz () voi tarkoittaa seuraavia:


title: Emil Perttilä

text: Jaakko Emil Perttilä (aiemmin Ahlfors, 18. helmikuuta 1875 Isokyrö – 21. elokuuta 1933 Seattle, Yhdysvallat) oli suomalainen poliitikko. Hän toimi kansanedustajana (1907–1908) ja Suomen Sosialidemokraattisen Puolueen puheenjohtajana (1905–1906). Perttilä oli vuoden 1905 suurlakkokomitean puheenjohtaja. Hän siirtyi pois Suomesta vuonna 1909.


title: Emil Perttilä

text: Perttilä toimi puuseppänä Helsingissä vuodesta 1891 alkaen. Hän oli Sosialidemokraattisen puolueen taloudenhoitaja 1904–1909 ja Puutyöntekijäin liiton sihteeri-taloudenhoitaja vuonna 1906. Perttilä oli eduskunnan talousvaliokunnan puheenjohtajana 1907–1908 ja hän oli myös Suomen työläisliiton puheenjohtaja.


title: Emil Perttilä

text: Perttilä kirjoitti myös muutamia näytelmiä 1900-luvun alussa.


title: Rabbi

text: Rabbi tai rabbiini (klassisessa , nykyhepreassa רַבִּי,"rabbī") on juutalaisuudessa opettaja, viisas henkilö, kirjaimellisesti "suuri (henkilö)".


title: Rabbi

text: Rabbien rooli juutalaisessa yhteisössä on ollut ja on edelleen hyvin moninainen. Muinaisina aikoina nimityksellä tarkoitettiin niitä henkilöitä, jotka olivat erottautuneet juutalaisuuden pyhien kirjoitusten tutkimiseen. Babylonialaisen Talmudin aikoina 200-luvun jälkeen rabbit olivat auktoriteetteja juutalaisen lain tulkitsemisessa. Keskiajalla rabbit olivat vastuussa juutalaisen uskon ja lain opettamisesta ja lain soveltamisesta. Nykyisin rabbin toimenkuvaan kuuluu usein myös jumalanpalveluksissa toimiminen ja seurakunnan edustaminen ulkopuolelle.


title: Rabbi

text: Arvonimenä "rabbi" ei esiinny vielä Toorassa. Matteus (23:7) mainitsee sen merkityksessä "mestarini", jota fariseukset mielellään halusivat itsestään käytettävän. Rabbinimitykset suoritti sanhedrin 400-luvulle saakka, jolloin se lakkautettiin.


title: Rabbi

text: Babylonialaisessa Talmudissa rabbilla tarkoitettiin Raamatun ja suullisen lain tulkitsijaa ja puolustajaa. Rabbilla oli lähes aina myös siviiliammatti, josta hän sai elantonsa.


title: Rabbi

text: Keskiajalla rabbista tuli laintulkitsijan lisäksi opettaja, tuomari, saarnaaja ja juutalaisen seurakunnan henkinen johtaja. Yhteisön jäsenet saivat usein valita oman rabbinsa. Rabbin arvo määräytyi hänen oppineisuutensa mukaan, eikä heillä ollut hierarkiaa. Rabbit saivat säännöllistä palkkaa tai urakkapalkkaa suoritetuista tehtävistään riippuen. Rabbin tehtäviin ei vielä keskiajalla kuulunut esimerkiksi jumalanpalveluksen johtaminen tai avioliittoon vihkiminen.


title: Rabbi

text: 1800-luvulla haskalahin myötä rabbien toimenkuva laajeni käsittämään samoja tehtäviä, joita kristillisen kirkon papeilla on. Rabbit alkoivat johtaa jumalanpalveluksia ja edustaa seurakuntaa ulospäin, eivätkä enää toimineet tuomareina ja opettajina entiseen tapaan. Konservatiivisessa suuntauksessa pyritään yhä säilyttämään myös rabbien vanhaa toimenkuvaa.


title: Rabbi

text: Koko Suomen ylirabbiini on vuoden 2013 tammikuusta alkaen ollut Helsingin juutalaisen seurakunnan rabbiksi vuonna 2012 valittu Simon Livson. Hän on ensimmäinen suomenkielinen Helsingin seurakunnan rabbi.


title: Rabbi

text: Nykyisin kaikki juutalaiset suuntaukset ortodokseja lukuun ottamatta sallivat virallisesti myös naisten vihkimisen rabbeiksi. Ensimmäinen rabbiksi vihitty nainen oli berliiniläinen Regina Jonas vuonna 1935. Yhdysvalloissa ensimmäiset naisrabbit vihittiin 1970-luvulla.


title: Tombstone

text: Tombstone (englantia, ’hautakivi’) voi tarkoittaa ainakin seuraavia:


title: Edvard Valpas-Hänninen

text: Edvard Hänninen (käytti nimeä Valpas, myös: Valpas-Hänninen ja Hänninen-Walpas, 6. syyskuuta 1873 Saarijärvi – 11. tammikuuta 1937 Helsinki) oli suomalainen toimittaja ja sosiaalidemokraattinen poliitikko, joka kuului Suomen työväenliikkeen alkukauden merkittävimpiin johtajiin. Hän toimi "Työmies"-lehden pitkäaikaisena päätoimittajana vuosina 1901–1918. Valpas-Hänninen tuomittiin sisällissodan jälkeen vankilaan, ja hän istui vankilassa vuosina 1920–1924.


title: Edvard Valpas-Hänninen

text: Edvard Hännisen vanhemmat olivat maanviljelijä ja kauppias Gabriel Hänninen ja Hedda Rutanen. Varhaislapsuutensa Edvard vietti Multialla, mutta hänen ollessaan vähän yli kymmenvuotias hänen vanhempansa muuttivat kauppiaiksi Ähtärin Myllymäelle, missä isä piti kauppaa elämänsä loppuun saakka. Hänninen kävi seitsemän luokkaa Vaasan suomalaista lyseota mutta joutui lopettamaan koulunkäyntinsä kesken eikä kirjoittanut ylioppilaaksi. Koulun jälkeen hän työskenteli rakennustyömailla aputöissä sekä myöhemmin muun muassa muurarina Helsingissä 1896–1899. Hän oli Suomen muurarien liiton sihteeri vuosina 1898–1899.


title: Edvard Valpas-Hänninen

text: Hänninen alkoi viimeistään vuosisadan vaihteessa käyttää nimeä "Edvard Valpas", ja hänen sukunimensä tunnetaan usein muodossa "Valpas-Hänninen".


title: Edvard Valpas-Hänninen

text: Vuonna 1897 Valpas-Hänninen ryhtyi kirjoittamaan työnsä ohessa Työmies-lehteen ja toimi lehden avustajana pari vuotta. Vuonna 1899 hänet palkattiin lehden toimitukseen vakinaiseksi toimittajaksi. Vuonna 1901 Valpas-Hänninen valittiin Työmies-lehden päätoimittajaksi, jossa tehtävässä hän toimi vuoteen 1918 saakka. Valpas-Hännisen ura Työmies-lehden päätoimittajana oli lehden historian pisin, se on pidempi kuin kenelläkään hänen seuraajistaan, Työmies-lehteä seuranneen Suomen sosialidemokraatin ja Uutispäivä Demarin päätoimittajalla.


title: Edvard Valpas-Hänninen

text: Työmieslehden päätoimittajaksi valinnan jälkeen Valpas-Hänninen kuului sosiaalidemokraattisen puolueen johtohenkilöihin. Vuosina 1906–1909 hän toimi puolueen puoluehallinnon puheenjohtajana, joka vastaa nykyistä puolueen puheenjohtajan asemaa. Valpas-Hänninen toimi kansanedustajana 22.5.1907 - 16.5.1918.


title: Edvard Valpas-Hänninen

text: Puolueessa hän edusti kautskylaista, puhdaslinjaista marxilaisuutta. Linjan edustajat odottivat edessä olevaa sosialistista vallankumousta, mutta eivät ajaneet väkivallan käyttöä, vaan pyrkivät päämääräänsä kansanvallan keinoin. Työmies-lehden pääpaikan mukaan linjaa kutsuttiin Suomessa siltasaarelaisuudeksi.


title: Edvard Valpas-Hänninen

text: Siltasaarelaisuuden kannattajat eivät kannattaneet yhteistyötä porvarillisten puolueiden kanssa – erotuksena niin sanotuista revisionistisista sosialisteista, mutta vastustivat myös leniniläistä ajatusta etujoukoista ja proletariaatin diktatuurista.


title: Edvard Valpas-Hänninen

text: Kansalaissodan alkaessa Valpas-Hännisen johtaman Työmies-lehden toimituksesta nousi paljon miehiä valtion johtoon eli punaisten kansanvaltuuskuntaan, joka toimi punaisen Suomen hallituksena.


title: Edvard Valpas-Hänninen

text: Kansanvaltuuskuntaan valittiin kaikkiaan seitsemän Työmies-lehden toimittajaa: Kullervo Manner, Otto Wille Kuusinen, Yrjö Sirola, Jussi Lumivuokko, Evert Eloranta, Emil Elo sekä Eero Haapalainen. Sodan kääntyessä tappiolliseksi ministerikunta pakeni Neuvosto-Venäjälle.


title: Edvard Valpas-Hänninen

text: Vaikka Valpas-Hänninen edusti sosialidemokraattisessa puolueessa jyrkkää vallankumouksellista linjaa, hän samaan aikaan puhui myös voimakkaasti anarkistista ja terroristista toimintaa vastaan. Ehkä juuri siitä syystä Valpas-Hänninen ei halunnut osallistua sisällissotaan aktiivisesti.


title: Edvard Valpas-Hänninen

text: Työmies-lehden toimittajakunnan vallankumouksellisuudesta huolimatta lehden päätoimittaja Valpas-Hänninen suhtautui kumoukseen ja sisällissotaan hyvin pessimistisesti. Sodan alkupäivinä kadulla järjestömies Juuso Suomiseen törmännyt Valpas-Hänninen ennusti vallankumouksen kääntyvän suureksi pannukakuksi.


title: Edvard Valpas-Hänninen

text: Valpas-Hännisen on lähteiden perusteella tiedetty pohtineen aselepoa. Kyösti Kallion päiväkirja välistä keväällä 2018 tehty löytö kertoo, että Valpas-Hänninen laati välirauhasta esityksen, jonka hän painatti 28. maaliskuuta 1918. Paperin ovat todennäköisesti saaneet muutamat punaisen valtuuskunnan jäsenet ja ainakin Santeri Alkio ja Kyösti Kallio, joka päiväkirjamerkintöjen mukaan suhtautui Valpas-Hänniseen varsin karsaasti. Paperin ei uskota lopultakaan päätyneen valkoisille.


title: Edvard Valpas-Hänninen

text: Sodan päättymisen jälkeen Valpas-Hänninen pakeni Neuvosto-Venäjälle, mikä jälkeenpäin katsoen todennäköisesti pelasti hänen henkensä. Neuvosto-Venäjällä ollessaan hän toimitti Pietarissa ilmestynyttä maltillista "Vapaus"-lehteä. Lehden perustivat sisällissodan jälkeen Neuvosto-Venäjälle paenneet suomalaiset.


title: Edvard Valpas-Hänninen

text: Valpas-Hänninen palasi 1920 kotimaahan. Heti Suomeen paluun jälkeen hänet vangittiin, ja myöhemmässä oikeudenkäynnissä hänet tuomittiin elinkautiseen kuritushuonerangaistukseen valtiopetoksesta ja osallisuudesta kapinan alkuunpanemiseen. Tasavallan presidentti J. K. Ståhlberg armahtiValpas-Hännisen vuonna 1924. Armahduksensa jälkeen vuosina 1924–1930 Valpas-Hänninen toimi Suomen Ammattijärjestön kirjallisena sihteerinä.


title: Edvard Valpas-Hänninen

text: 1900-luvun alkupuolella Valpas-Hänninen osallistui muuhunkin kuin poliittiseen järjestötoimintaan. Hän oli muun muassa perustamassa urheiluseuraa Helsingin Jyry. Helsingin Jyry perustettiin Yrjönkatu 27:n HTY:n pihalla 22. elokuuta 1902. Valpas-Hänninen sai tehtäväksi tarkistaa perustettavan urheiluseuran säännöt. Jyry oli HTY:n alainen, kuten monet työväenurheiluseurat tuohon aikaan alkuvaiheissaan olivat.


title: Edvard Valpas-Hänninen

text: Valpas-Hänninen teki erilaisia kirjallisia töitä 1930–1937. Sanomalehtityön lisäksi hän kirjoitti myös kaunokirjallisia teoksia sekä muistelmateoksen "Torpista kivitaloon" (1908). Hän käytti kirjoittaessaan nimestään eri muotoja, kuten Eedvard Valpas ja Edvard Walpas ja ainakin nimimerkkejä Kyösti Kulkuri, Mikko Moukka ja Ee Vuu Wessu.


title: Supersäieteoria

text: Supersäieteoria eli supersymmetrinen säieteoria on 1980-luvulla syntynyt teoria. Se on yritys selittää luonnon alkeishiukkaset ja perusvuorovaikutukset yhdellä fysikaalisella teorialla. Supersäieteoria mallintaa alkeishiukkaset pienenpienten supersymmetristen säikeiden värähtelyinä (yhden säikeen pituus on 10 metrin luokkaa). Tämän teorian mukaan värähdykset tapahtuisivat useassa eri ulottuvuudessa. Supersäieteorian eri muunnelmat ovat eräitä ehdokkaita fyysikoiden etsiessä kaikki fysikaaliset ilmiöt selittävää niin sanottua kaiken teoriaa, mutta ne ovat saaneet osakseen myös laajaa arvostelua, eniten sen vuoksi, ettei niiden antamia tuloksia kyetä testaamaan kokeellisesti.


title: Supersäieteoria

text: Supersäieteoriassa esitellään myös uudenlainen hiukkanen, painovoimaa välittävä gravitoni. Supersäieteoria ottaa huomioon paljon muitakin hiukkasia, siksi sitä pidetään hyvänä ehdokkaana kaiken teoriaksi.


title: Supersäieteoria

text: Tätä teoriaa tukevat tutkijat toivovat, että supersäieteoriasta löytyisi vastaus pimeään energiaan ja aineeseen. Kuitenkaan mitään ilmiöitä, jotka johtuisivat supersäieteoriasta, ei ole voitu kokeellisestikaan todistaa.


title: Matti Paasivuori

text: Matti Paasivuori (vuoteen 1906 Hälleberg, ent. Hällberg, 6. toukokuuta 1866 Ilmajoki – 16. kesäkuuta 1937 Helsinki) oli suomalainen kirvesmies, ammattiyhdistysjohtaja ja poliitikko, joka loi uransa työväenliikkeessä. Paasivuori oli sekä Suomen Sosialidemokraattisen Puolueen että Suomen Ammattijärjestön puheenjohtajana kolmesti 1910–1920-luvuilla. Hän toimi ministerinä 1926–1927.


title: Matti Paasivuori

text: Matti Paasivuoren poika Arvo Paasivuori ja tämän vaimo Tyyne Paasivuori olivat myös SDP:n kansanedustajia.


title: Matti Paasivuori

text: Matti Hällberg syntyi Ilmajoella itsellisen poikana ja joutui ansiotyöhön jo yhdeksänvuotiaana. Hän työskenteli tilapäistöissä – muun muassa halonhakkaajana, uittotöissä ja ajurina – eri puolilla maata, kunnes muutti Helsinkiin vuonna 1887 ja ryhtyi harjoittamaan kirvesmiehen ammattia. Hän oli nuoruudestaan asti mukana ammattiyhdistysliikkeessä ja mukana perustamassa Helsingin kirvesmiesten ensimmäistä ammattiyhdistystä. Ay-liikkeen kautta Hällberg myös tuli politiikkaan toimiessaan vuosina 1904–1906 Helsingin paikallisen ammattijärjestön sihteerinä. Kun vuoden 1905 suurlakon aikana kansankokous valitsi Helsingin Rautatientorilla maalle uuden senaatin, hänen nimensä oli senaattorilistalla. Tätä senaattia ei kuitenkaan koskaan nimitetty. Vuonna 1906 Hällberg suomensi nimensä "Paasivuoreksi".


title: Matti Paasivuori

text: Hän toimi eduskunnassa SDP:n edustajana vuosina 1907–1936, yhtäjaksoisesti ensimmäisistä eduskuntavaaleista lähes kuolemaansa asti. Paasivuori oli jo ennen Suomen sisällissotaa kahdesti SDP:n puheenjohtajana, 1909–1911 sekä 1913–1917. Välissä hän oli 1911–1912 SAJ:n puheenjohtajana, jonka perustajajäseniin kuului.


title: Matti Paasivuori

text: Paasivuori pysytteli koko uransa ajan puolueen sisäisten suuntariitojen ulkopuolella ja sopi hyvin kokoavaksi puheenjohtajaksi, sillä hän korosti radikaaliutta joukkojen suuntaan, mutta painotti samanaikaisesti laillisuutta työväenliikkeen toiminnassa. Hänelle läheisiä aiheita olivat eritysesti sosiaali- ja työsuojelulainsäädäntö.


title: Matti Paasivuori

text: Keväällä 1917 nimitetyssä Tokoin senaatissa Paasivuori oli kauppa- ja teollisuustoimituskunnan apulaispäällikkönä. Hän oli Tokoin ohella ainoa senaattori, jolla ei ollut korkeampaa koulutusta. Paasivuori jättäytyi sivuun työväenliikkeen radikalisoitumisesta ja sisällissodan tapahtumista. Sodan jälkeen hän oli ainoa SDP:n edustaja, jonka sallittiin toimia uudelleenkokoontuneessa niin kutsutussa tynkäeduskunnassa. Siellä hän pyrki arvostelemaan porvarillisia puolueita osasyyllisyydestä sotaan johtaneessa kehityksessä sekä tuomaan esille sodan häviäjien epäoikeudenmukaista kohtelua ja vankileirien epäinhimillisiä oloja.


title: Matti Paasivuori

text: Kun sosiaalidemokraattinen työväenliike järjestäytyi uudelleen sisällissodan jälkeen, Paasivuori palasi johtopaikoille sekä Suomen Sosialidemokraatti -lehden toimittajaksi. Aluksi hänet nimitettiin uudelleen SAJ:n puheenjohtajaksi vuosien 1918–1920 ajaksi. Kommunistien saatua enemmistön järjestön johdossa Paasivuori joutui väistymään, mutta pyrki jatkamaan yhteistyötä myös laitavasemmiston kanssa. Tämän vuoksi hän kuului harvoihin tuon ajan sosiaalidemokraattien johtajiin, joita myös kommunistit arvostivat. Se mahdollisti hänen paluunsa vielä kerran SAJ:n johtoon vuosiksi 1926–1929, vaikka kommunisteilla oli enemmistö edustajakokouksessa. Paasivuori jätti paikan vasta kun kaikki sosiaalidemokraatit irtautuivat järjestöstä vuoden 1929 syksyllä.


title: Matti Paasivuori

text: Samanaikaisesti Paasivuori sai kolmannen kerran vastuulleen myös SDP:n johdon, kun puolueen sisäisen vasemmisto-opposition arvostelema Väinö Tanner luopui puheenjohtajuudesta vuoden 1926 puoluekokouksessa. Puolueen sisäiset linjarajat ylittävä Paasivuori toimi sen jälkeen puheenjohtajana 1926–1930. Hän oli myös salkuttomana ministerinä Tannerin hallituksessa 1926–1927, viimeisen kuukauden ajan sosiaaliministerinä. Hän oli myös presidentin valitsijamies 1925 ja 1931 sekä Helsingin kaupunginvaltuuston jäsen 1919–1937. Viimeisen edustajavaalikautensa ajan 1933–1936 Paasivuori oli eduskunnan ikäpuhemies.


title: Matti Paasivuori

text: Helsingin Siltasaaressa työväentalon edustalla sijaitseva "Paasivuorenkatu" (entinen Sirkuskatu) nimettiin Matti Paasivuoren mukaan vuonna 1938. Kadun viereinen Sirkustori sai nimekseen Paasivuoren puistikko.


title: Rick Random

text: Avaruusetsivä Rick Random on kuvitteellinen sarjakuvahahmo, jonka tunnetuin piirtäjä on Ron Turner.


title: Rick Random

text: Ron Turner ihaili suuresti "Dan Daren" piirtäjää Frank Hampsonia ja hän tarttui innokkaasti tilaisuuteen, kun sai alkaa piirtää vakituisesti avaruusseikkailusarjaa "Space Detective – Rick Random" lehteen "Super Detective Library" (SDL). Turner oli aikaisemmin piirtänyt sarjaa "Space Ace" "Lone Star" –lehteen, ja Rick Random perikin piirteensä pitkälti tämän sarjan sankarilta, kersantti Bill Craigilta; tukan väri tosin vaihtui tummasta vaaleaan.


title: Rick Random

text: Rick Random suoritti ensiesiintymisensä vuonna 1954 tarinassa "Crime Rides the Spaceways" (SDL n:o 37), suomeksi "Kostaja avaruuslaivassa" Korkeajännityssarjassa 24/1954. Rick on Planeettain rikostutkimuskeskuksen johtaja (Head of the Interplanetary Bureau of Investigation, I.B.I.).


title: Rick Random

text: Rick Randomilla on seikkailuissaan usein apunaan kaunis naispuolinen apuri Andi Andrews ja vastustajanaan jokin hullu tiedemies. Hän myös usein ratkoo murhatapauksia oikean etsivän tapaan runsaasti tupakoiden. Vaikka seikkailut tapahtuvatkin tulevaisuudessa, sekä hahmot että asenteet ovat hyvin 50-lukulaisia.


title: Rick Random

text: Conrad Frost ja tieteiskirjailija Harry Harrison kirjoittivat Rick Random -tarinat.


title: Rick Random

text: Rick Randomin toinen vakiopiirtäjä Bill Lacey piirsi Rick Randomin lisäksi sarjoja Mustanaamio (Blackshirt) ja John Steel, joita myös julkaistiin suomalaisessa Korkeajännityssarjassa.


title: Rick Random

text: 64-sivuisia Rick Random –sarjakuvia julkaistiin viisi vuotta. Britanniassa 60-luvulle tultaessa tulevaisuusseikkailut saivat väistyä menneisyyden sankaritarinoiden, sotasarjojen tieltä. Battler Britton alkoi loputtoman ilmataistelunsa Britannian puolesta, taistelut saksalaisia vastaan jatkuivat ikuisesti. Näin tapahtui myös suomalaisessa Korkeajännitys-lehdessä.


title: Rick Random

text: Vuonna 1978 science fiction -sarjakuvaa julkaisevan "2000AD" -lehden erikoisnumerossa uusittiin vanha Rick Random -seikkailu "SOS From Space". Seuraavana vuonna samassa lehdessä ilmestyi kokonaan uusi jatkoseikkailu "The Riddle Of The Astral Assassin" Ron Turnerin piirtämänä lähes 20 vuoden tauon jälkeen. Rick Randomin paluu jäi kuitenkin lyhyeksi, sillä lukijat olivat tottuneet paljon synkempiin tulevaisuusvisioihin Judge Dreddin tyyliin. Rick Random näytti seikkailevan tulevaisuudessa, mutta todellisuudessa hän eli 1950-luvulla.


title: Rick Random

text: Ron Turner piirsi sarjakuvia kuolemaansa saakka ja kuoli 76-vuotiaana 19. joulukuuta 1998.


title: Rick Random

text: Rick Randomia on julkaistu Suomessa uudelleen Korkeajännityksen erikoisnumeroissa.


title: Rick Random

text: Nykykatsojalle sarjan alkuperäisen iän kertoo eritoten se, että sarjan hahmot tupakoivat runsaasti aikakauden tavan mukaan.


title: Kaarlo Harvala

text: Kaarlo Jafet Harvala (aik. Helminen, 15. helmikuuta 1885 Ruovesi – 24. lokakuuta 1942 Helsinki) oli suomalainen poliitikko ja toimittaja. Hän toimi kansanedustajana 1922–1939 ja Suomen sosialidemokraattisen puolueen puheenjohtajana vuosina 1930–1942.


title: Kaarlo Harvala

text: Harvala toimi Suomen maanvuokraajain liiton sihteerinä Tampereella vuosina 1912–1918. Sisällissodan aikana vuonna 1918 hän joutui vankilaan poliittisista syistä. Vankilasta vapauduttuaan Harvala työskenteli Kansan Sanan ja Kansan Lehden päätoimittajana Tampereella sekä Sosialisti-lehden toimittajana Turussa vuonna 1919. Vuosina 1919–1921 hän oli Suomen Sosialidemokraatin toimittaja. Harvala toimi sisällissodan jälkeen myös Suomen Sosialidemokraattisen Sanomalehtimiesliiton puheenjohtajana.


title: Kaarlo Harvala

text: Eduskuntaan Harvala valittiin ensimmäisen kerran Hämeen läänin pohjoisesta vaalipiiristä vuonna 1922. Hän on presidentin valitsijamies vuosien 1925, 1931 ja 1937 vaaleissa Vuodesta 1937 kuolemaansa saakka Harvala oli Alkon johtaja ja johtokunnan varapuheenjohtaja.


title: Knut Posse

text: Knut Jönsson Posse (n. 1440–1500) oli ruotsalainen soturi, joka muistetaan Suomessa Viipurin linnan menestyksekkäästä puolustamisesta venäläisiä vastaan vuonna 1495. Knut Possen kerrotaan myös olleen Viipurin pamauksen kansantarinan tapahtumien takana. Knut Posse oli Jöns Lage Possen ja Märta Knutsdotterin (Tre Rosor) poika. Knut Posse on haudattu Turun tuomiokirkkoon.


title: Knut Posse

text: Knut Posse otti osaa Brunkebergin taisteluun vuonna 1471 Tukholmassa, jossa ruotsalaisten porvarien onnistui lakkauttaa saksalaisten oikeus puoleen porvarien ja hallintomiesten säätypaikoista valtakunnan kaupungeissa. Knut Possesta tuli valtaneuvos Ruotsissa 1473, ja hän sai Hämeen linnan linnanisännyyden 1474. Knut Posse valloitti valtionhoitaja Sten Sturelle Raaseporin linnan 1487. Knut Posse sai 1499 myös Kastelholman linnan päällikkyyden.


title: Knut Posse

text: Knut Posse toimi Viipurin linnan linnanisäntänä vuonna 1495, ja 30. marraskuuta käänsi pakosalle Moskovan suuriruhtinaan Ivanin sotaväen, joka oli juuri valloittamaisillaan Viipurin. Kansantarinoiden mukaan puolustusta johtanut Knut Posse olisi räjäyttänyt yhden linnan torneista. Toisten tarinoiden mukaan kyseessä olisi ollut taivaalla nähty valoilmiö, joka olisi muistuttanut esimerkiksi Pyhän Andreaan ristiä (X:n muotoinen). Muutamaa viikkoa myöhemmin hyökkääjät vetäytyivät pois.


title: Knut Posse

text: Sota ei kuitenkaan loppunut, vaan jatkui vielä talvella 1496. Venäläiset tekivät retkiä Pohjois-Pohjanmaalle, Karjalaan, Savoon ja Hämeeseen. Seuraavana keväänä Knut Posse purjehti yhdessä Svante Sturen kanssa Ivangorodiin, jossa he polttivat linnan ja ottivat mukaansa ryöstösaalista. Vuoden 1497 maaliskuussa Posse neuvotteli Novgorodissa yli 50 vuotta kestäneen aselevon.


title: Onni Hiltunen

text: Onni Alfred Hiltunen (26. marraskuuta 1895 Jyväskylä – 8. kesäkuuta 1971 Varkaus) oli suomalainen ministeri ja puoluejohtaja. Hän toimi Suomen sosialidemokraattisen puolueen puheenjohtajana vuosina 1944–1946.


title: Onni Hiltunen

text: Hiltusen vanhemmat olivat rautatietyömies Juho Taavi Hiltunen ja Tekla Eufemia Hagman. Hän kävi kansakoulun ja suoritti 1926 Kulutusosuuskuntien keskusliiton osuuskauppakoulun. Hiltunen työskenteli rautateiden rakennustyömiehenä 1910–1920, kauppa-apulaisena OTK:laisissa osuusliikkeissä 1920–1922 sekä osuusliikkeen myymälänhoitajana 1922–1930. Hän oli sosialidemokraattisen lehden toimistonhoitajana Varkaudessa 1931–1946 ja viimeksi Kansaneläkelaitoksen johtajana 1951–1961.


title: Onni Hiltunen

text: Hiltunen toimi ensimmäisenä valtiovarainministerinä Antti Hackzellin hallituksessa 8. elokuuta – 21. syyskuuta 1944 ja sitä seuranneessa Urho Castrénin hallituksessa 21. syyskuuta – 17. marraskuuta 1944. Samassa tehtävässä hän oli myös Urho Kekkosen toisessa hallituksessa 17. tammikuuta – 20. syyskuuta 1951.


title: Onni Hiltunen

text: Hiltunen oli SDP:n kansanedustajana vuosina 1930–1962 edustaen Kuopion läänin läntistä vaalipiiriä 1930–1948 ja 1958–1962 sekä Mikkelin läänin vaalipiiriä 1948–1958.


title: Onni Hiltunen

text: Sodan aikaan Hiltunen toimi myös Suomen Filmikamarin varapuheenjohtajana, kun saksalaiset painostivat eri maita boikotoimaan amerikkalaista filmiteollisuutta.


title: Onni Hiltunen

text: Vuonna 1961 Helsingin hovioikeus tuomitsi Hiltusen yhdessä Reino Kuuskosken, Aku Sumun ja V. J. Sukselaisen kanssa viralta pantaviksi Kansaneläkelaitoksen hallituksesta virkarikosten ja virheiden vuoksi.


title: Puolustuspolitiikka

text: Puolustuspolitiikka on Suomessa määritetty kattamaan maanpuolustuksen tehtäviä ja yleisjärjestelyjä koskevaa päätöksentekoa ja poliittista ohjausta. Lisäksi siihen luetaan osallistuminen kansainvälistä rauhaa ja turvallisuutta ylläpitäviin sotilaallisiin toimiin.


title: Puolustuspolitiikka

text: On huomattava, että eri maat määrittelevät puolustuspolitiikan eri tavoin johtuen pääasiallisesti erilaisista historiallisista kokemuksista. Esimerkiksi yhdysvaltalainen tai englantilainen käsitteistö ei noudata mannereurooppalaista tai pohjoismaista käytäntöä, koska tarvetta oman maa-alan konkreettiseen puolustamiseen ei siellä ole ollut pitkään aikaan. Englanninkielessä puolustuspolitiikka (defence policy) onkin jo kauan tarkoittanut yleisesti sotilaspolitiikkaa ja puolustus on voitu suorittaa kaukana kotimaasta ja myös hyökkäyksellisin keinoin "kansallisten etujen puolustamisena".


title: Puolustuspolitiikka

text: Sodanjälkeisessä Suomessa puolustuspoliittinen päätöksenteko on ollut vahvasti hallituksen ja eduskunnan käsissä. Perusratkaisuja valmisteltiin ensin vuosina 1945-1949 toimineessa puolustusrevisiokomiteassa, johon kuului kansanedustajia, upseereita ja eräitä vasemmistopuolueiden yliedustusta tasapainottaneita jäseniä. Puolustusneuvosto aloitti toimintansa vuonna 1958 ja sai merkittävän roolin kokonaismaanpuolustuksen toimintojen johdossa. Sen jäseninä oli keskeisiä ministereitä, upseereita ja muutamia muita puolustusvalmistelujen kannalta tärkeitä henkilöitä.


title: Puolustuspolitiikka

text: Puolustusvoimien rahoitusongelmat ja voimistunut puolustuskritiikki antoivat aiheen parlamentaaristen puolustuskomiteoiden käytölle maanpuolustuksen kehittämisohjelmien linjaukseen. Lähes kaikkien puolueiden edustus takasi valmistelutyön laajapohjaisuuden, ja sen tarkoituksena oli eduskunnan sitouttaminen komiteoiden esityksiin. Komiteoiden suosittelemat rahoitusohjelmat eivät kuitenkaan toteutuneet täysimääräisinä, eivätkä kaikki osapuolet olleet tyytyväisiä puolustuskomiteoiden taipumukseen puuttua turvallisuuspoliittisiin linjauksiin.


title: Puolustuspolitiikka

text: Kolmas parlamentaarinen puolustuskomitea vuonna 1981 jäi sarjan viimeiseksi. Sitten kokeiltiin puolustuspoliittisia toimikuntia, joilla ei ollut parlamentaaristen puolustuskomiteoiden kaltaista poliittista painoa. Vuonna 1995 valtaan noussut laajapohjainen hallituskokoonpano ei enää antanut puolustuspoliittista valmistelua pois käsistään. Kaksi turvallisuus- ja puolustuspoliittista selontekoa (1997 ja 2001) valmisteltiin hyvin hallituskeskeisesti. Puolustusneuvoston lakkauttaminen ja korvaaminen ministerivaliokunnalla ja puolustusministeriöön keskitetyllä valmisteluorganisaatiolla liittyi omaksuttuun hallituskeskeiseen linjaan. Vuosien 2005 ja 2009 selonteot jatkoivat samalla linjalla.


title: Elvis Costello

text: Elvis Costello (oikealta nimeltään Declan Patrick Aloysius MacManus, s. 25. elokuuta 1954, Lontoo) on brittiläinen rockmuusikko, joka luetaan rockin uuden aallon keskeisimpiin lauluntekijöihin ja esiintyjiin. Hän on pitkän ja tuotteliaan uransa aikana tehnyt hyökkäävän ja punkvaikutteisen rockin ohella myös soulia, kantrimusiikkia, balladeja ja jazz-lauluja.


title: Elvis Costello

text: Declan Patrick MacManus syntyi 25. elokuuta 1954 Paddingtonissa, Lontoossa työväenluokkaiseen perheeseen. Hänen isänsä oli big bandin laulaja ja trumpetisti. MacManus alkoi soittaa kitaraa ja kirjoittaa lauluja 15-vuotiaana. Vanhempiensa erottua hän muutti Liverpooliin äitinsä kanssa.


title: Elvis Costello

text: MacManus meni 1970-luvun alussa naimisiin, sai lapsen ja asettui Lontooseen. Hän teki musiikkia ja esiintyi, joskus käyttäen sukunimeä Costello, joka oli hänen äitinsä tyttönimi. Perheensä hän elätti tietokoneoperaattorin työllä. Vuonna 1975 MacManus jätti työnsä ja ryhtyi Brinsley Schwarzin roudariksi. MacManus teki vuonna 1976 levytyssopimuksen Stiff Recordsin kanssa ystävänsä Nick Lowen suosittelemana. Hänen managerikseen tuli Jake Riviera, joka vaihdatti hänen taiteilijanimekseen Elvis Costello.


title: Elvis Costello

text: Costellon ensimmäinen single "Less Than Zero" julkaistiin huhtikuussa 1977. Hänen esikoisalbuminsa "My Aim Is True" (1977) teki Costellosta kulttisuosikin ja nousi Britannian top-20:een. Albumia seurasi kiertue uuden Attractions-yhtyeen kanssa. Yhtye esiintyi myös yhdysvaltalaisessa "Saturday Night Livessä" joulukuussa 1977.


title: Elvis Costello

text: Costellon seuraavat albumit saivat myös kiitosta. Hän herätti huomiota kiertueillaan myös ivallisuudellaan ja juopottelullaan, mutta 1980-luvun alussa hän siisti käyttäytymistään. Hänen tyylinsä muuttui samalla punkin minimalismista soulmaiseen popmusiikkiin. Hän erosi vaimostaan vuonna 1985 ja nai Pogues-basisti Caitlin O'Riordanin seuraavana vuonna. Costello sai vuonna 1989 hitin Paul McCartneyn kanssa kappaleella "Veronica". Costello levytti 1990-luvulla albumin "The Juliet Letters" England's Brodsky Quartet -jousikvartetin kanssa. Vuonna 1994 hän levytti ja esiintyi jälleen Attractionsin kanssa, kunnes lähti taas omilleen 1995. Hän teki yhteistyötä Burt Bacharachin kanssa, mikä toi kaksikolle Grammyn albumin "Painted from Memory" (1998) kappaleesta "I Still Have That Other Girl". Costello näytteli 1990-luvulla myös joissain elokuvissa.


title: Elvis Costello

text: Costello sai Los Angelesin University of Californiasta musiikinopettajan toimen vuonna 2001. Costello on tehnyt 2000-luvulla edelleen ahkerasti albumeita, jotka ovat olleet tyyliltään vaihtelevasti niin rockmusiikkia kuin oopperaa, R&B:tä ja jazziakin.


title: Elvis Costello

text: Kesällä 2018 Costello sairastui syöpään, minkä vuoksi hänen Euroopan-kiertueensa keskeytyi.


title: Elvis Costello

text: Nimen perässä korkein listasijoitus Britanniassa (UK) ja Yhdysvalloissa (US)


title: Tietorakenne

text: Tietorakenne on tietojenkäsittelyssä esiintyvä termi, joka tarkoittaa tapaa tallentaa tietokoneen käsittelemää dataa siten, että datan käyttö olisi mahdollisimman tehokasta. Toisaalta tietorakenne tarkoittaa sellaista abstraktia muistimallin primitiiveistä koostuvaa rakennetta, johon data on tallennettu.Taulukko on tietorakenne, jossa samantyyppiset tiedot on indeksoitu. Taulukko voi olla rekursiivinen tietorakenne, missä yksi taulukon alkio on toinen taulukko. Näin määritellään moniulotteinen taulukko.


title: Tietorakenne

text: Kootussa rakenteessa tietotyypistä riippumattomat muuttujat on koottu yhdeksi kokonaisuudeksi. Koottu rakenne voi olla rekursiivinen eli yksi rakenteen osa on itsessään mikä tahansa tietorakenne tai koottu rakenne. Tällä tavoin voidaan kuvata millaista tietoa tahansa.


title: Tietorakenne

text: Tiedostoissa käytetään peräkkäisrakennetta. Peräkkäisrakenteessa samankaltaiset tiedoston tietueet on käsiteltävä tiedostoa luettaessa peräkkäin tiedoston alusta alkaen.


title: Tietorakenne

text: Tietorakenteiden ja algoritmien valinta on tärkeä osa ohjelmistosuunnittelua. Hyvin valittu tietorakenne mahdollistaa tehokkaimman tarkoitukseen sopivan algoritmin käytön. Tietorakenteen valintaan vaikuttavat muistinkäyttövaatimus sekä ohjelman aikavaatimus. Sopivalla tietorakenteella tiedon käsittelymenetelmät ovat yksinkertaisia, helppoja ymmärtää ja virhealttius on pieni. Huonosti valitulla rakenteella käsittely on monimutkaista ja vaikeasti ymmärrettävää ja toteutuksessa ilmenevän virheen korjaaminen on vaikeaa.


title: Tietorakenne

text: Spatiaalinen tietorakenne on sellainen tietorakenne, jossa määrätyn etäisyysmitan perusteella lähimmän alkion hakeminen on tehokasta. Spatiaalisia tietorakenteita euklidiseen avaruuteen ovat 3D-tietokonegrafiikassa paljon käytetty bsp-puu sekä kd-puu.


title: Annikki Tähti

text: Airi Annikki Tähti (vuosina 1959–1978 Tähti-Tiensuu; 5. joulukuuta 1929 Helsinki – 19. kesäkuuta 2017 Vantaa) oli suomalainen iskelmälaulaja. Hän aloitti uransa vuonna 1952. Hänen ohjelmistonsa sisälsi eri tyylilajeja laulelmista swingiin ja valsseista latinalaisrytmeihin.


title: Annikki Tähti

text: Tähden läpimurtolevytys, Erik Lindströmin säveltämä ja Aili Runnen sanoittama valssi ”Muistatko Monrepos’n”, ilmestyi 1955 ja siitä tuli ensimmäinen kultaa myynyt levy Suomessa. Erik Lindström kertoi myöhemmin, että ”Muistatko Monrepos'n” oli alun perin tarkoitettu täytekappaleeksi "Pieni sydän" -levyn B-puolelle, mutta se nousi ylivoimaisesti suositummaksi. Lindströmin mukaan levyä myytiin parhaimmillaan tuhat kappaletta päivässä, ja levypuristamossa tehtiin töitä kolmessa vuorossa.


title: Annikki Tähti

text: Muita Tähden tunnetuimpia kappaleita ovat muun muassa ”Balladi Olavinlinnasta” ja ”Kuningaskobra”, jotka niin ikään ylsivät kultalevyyn 1950-luvulla, ”Laulu kahdesta pennistä” sekä ”Pieni sydän”. Huomattava osa hänen levyttämistään kappaleista on ollut Sauvo Puhtilan (Saukki) sanoittamia. Tähti oli naimisissa orkesterinjohtaja Pentti Tiensuun kanssa. Heillä on yksi poika, Jukka Tiensuu (s. 1960).


title: Annikki Tähti

text: Tähti esiintyi ensimmäisen kerran 22 vuoden iässä elokuvassa "Kaksi hauskaa vekkulia" laulaen ensimmäisen levytyksensä ”Onnen sävel”. Tähti on ollut laulusolistina Onni Gideonin orkesterissa 1954–1956, Erik Lindströmin orkesterissa 1956–1957 ja Pentti Tiensuun yhtyeessä 1957–1967. Muutaman levyn Annikki Tähti teki myös Kullervo Linnan Humppa-Veikkojen kanssa 1960-luvun alussa. Hänen laulunopettajinaan ovat toimineet George de Godzinsky sekä Ellen Rask. Alkuaikoinaan Tähti esiintyi myös Brita Koivusen kanssa. Hänen uransa jäi äitiyden myötä pitkälle tauolle vuonna 1960. Hän kuitenkin teki paluun vuonna 1978. Tähti esiintyi vuonna 2002 Aki Kaurismäen elokuvassa "Mies vailla menneisyyttä", jossa hän lauloi kappaleen ”Muistatko Monrepos'’n”. Tämä nosti hänen laulajanuransa uuteen nousuun. Tähden taiteilijanura kesti yli 50 vuotta.


title: Annikki Tähti

text: Annikki Tähti vietti lapsuutensa Helsingin Kalliossa. Kahdeksanvuotiaana hän joutui lähtemään sodan vuoksi väliaikaisesti Keski-Suomeen. Hän asui Vantaan Martinlaaksossa kolmenkymmenen vuoden ajan. Tähti tunnettiin absolutistina. Hän vietti 50-vuotistaiteilijajuhlansa vuonna 2003.


title: Annikki Tähti

text: Laulajanuransa hiljaisempina aikoina hän työskenteli Muusikkojen Liiton toimistossa ja ajoi aktiivisesti muusikkojen etuja. Keväällä 2008 Annikki Tähti sai aivoinfarktin, jonka jälkeen hän ei enää ollut julkisuudessa. Asiasta kertoi Iltalehti syksyllä 2008, kun Tähti oli yhä toipumassa Katriinan sairaalassa Vantaalla. Vaikka Tähti asui edelleen kotonaan Martinlaaksossa, hän joutui liikkumaan pyörätuolin avulla; vielä ennen aivoinfarktia hän kykeni ajamaan itse omalla autollaan keikoille.


title: Annikki Tähti

text: Ilta-Sanomille joulukuussa 2009 antamassaan haastattelussa Tähti kertoi kuntoutuneensa siinä määrin, että hän pystyi tekemään jumppaharjoituksia ilman rollaattoria ja piti mahdollisena paluuta esiintymislavoille, mikäli terveys olisi sen sallinut.


title: Annikki Tähti

text: Hän vietti viimeiset vuotensa vantaalaisessa hoivakodissa ja hänellä ei ollut enää elossa olevia lähisukulaisia. Hänet haudattiin Hietaniemen hautausmaan uurnalehtoon.


title: Annikki Tähti

text: Vuonna 1992 Tähti sai Vantaan kulttuuripalkinnon ja vuonna 1998 Erikois-Emman. Vuonna 2003 Annikki Tähdelle myönnettiin naislaulajille tarkoitettu historian toinen Anna-Liisa-palkinto Asikkalan Vääksyn Toivo Kärki -tapahtumassa. Samana vuonna hän sai Savonlinna-mitalin. Hänelle myönnettiin myös Suomen Leijonan Ritarikunnan ritarimerkki.


title: Hidalgo

text: Hidalgo on osavaltio Meksikossa. Se on nimetty meksikolaisen itsenäisyystaistelija Miguel Hidalgon mukaan. Osavaltio sijaitsee kokonaan sisämaassa ja sen pinta-ala on 20 846 neliökilometriä ja asukasluku noin 2,8 miljoonaa. Osavaltion pääkaupunki on Pachuca. Osavaltio jakautuu 74 kuntaan.


title: Hidalgo (täsmennyssivu)

text: Hidalgo voi tarkoittaa ainakin seuraavia:Sukunimenä:


title: Fermin paradoksi

text: Fermin paradoksi on astrobiologiaan, älyllisen elämän olemassaoloon liittyvä paradoksi ja astrobiologian kulmakivi. Se voidaan muotoilla seuraavasti: jos maailmankaikkeudessa on muuta älyllistä elämää kuin ihmiskunta, miksi tätä ei ole havaittu? Pelkästään omassa galaksissamme Linnunradassa pitäisi olla miljardeja ja taas miljardeja planeettoja, ja jo suhteellisen alkeellisella tekniikalla koko Linnunradan olisi pitänyt jo olla asutettuna 5–50 miljoonassa vuodessa eli maailmankaikkeuden ikään nähden hyvin lyhyessä ajassa.


title: Fermin paradoksi

text: Paradoksi on saanut nimensä fyysikko Enrico Fermin aikoinaan esittämästä kysymyksestä "Missä kaikki ovat?".


title: Jalisco

text: Jalisco on osavaltio Meksikossa. Sen pinta-ala on 79 085 neliökilometriä, mutta joidenkin kuntien omistuksesta on kiistaa Jaliscon ja sen naapuriosavaltioiden välillä. Jaliscon naapuriosavaltiot ovat Nayarit, Zacatecas, Aguascalientes, San Luis Potosí, Guanajuato, Colima ja Michoacán. Lännessä osavaltio rajoittuu Tyyneen valtamereen. Jaliscon asukasluku on noin 7,3 miljoonaa.


title: Jalisco

text: Osavaltion pääkaupunki on Guadalajara, joka yhdessä Tonalán, Tlaquepaquen, Tlajomulcon ja Zapopanin kanssa muodostaa Guadalajaran metropolialueen. Jalisco tunnetaan mm. mariachi-musiikin syntymäpaikkana. Osavaltio jakautuu 124 kuntaan.


title: Michoacán

text: Michoacán (koko nimi Michoacán de Ocampo) on osavaltio Meksikossa. Se sijaitsee Tyynen valtameren pohjoisrannikolla. Osavaltion pinta-ala on 59 864 neliökilometriä ja asukasluku noin 4,6 miljoonaa (2014). Michoacánin pääkaupunki on Morelia, joka tunnettiin aiemmin nimellä "Valladolid". Osavaltio jakautuu 113 kuntaan. 19. syyskuuta 1985 Michoacánissa tapahtui magnitudin (M) 8,0 maanjäristys, jossa kuoli arviolta 6 000 – 30 000 ihmistä.


title: Morelos

text: Morelos on osavaltio Meksikossa. Sen pinta-ala on 4 893 neliökilometriä, joten se on valtion toiseksi pienin osavaltio. Morelosin pääkaupunki on Cuernavaca. Osavaltion asukasluvuksi arvioitiin vuonna 2014 noin 1,9 miljoonaa.


title: Jaffa (Tähtiportti)

text:
Jaffat on kuvitteellinen rotu televisiosarjassa Tähtiportti (engl. "Stargate SG-1"). Biologisesti he ovat ihmisiä ja polveutuvat suoraan maan ihmisistä, joita goa'uldit kidnappasivat isänniksi ja orjiksi käyttäen Tähtiporttia antiikin aikana.
Jaffoja elää useilla eri planeetoilla riippuen siitä, ketä goa'uldia he palvelevat, joten heillä ei ole yhtä tiettyä "kotimaailmaa" (koska he alun perin olivat ihmisorjia Maasta). Suurimpia jaffojen kansoittamia planeettoja ovat Chulak, Dakara ja Delmak.


title: Jaffa (Tähtiportti)

text: Jaffojen päätehtävä on palvella jumaliaan goa'uldeja sotureina ja hautomoina nuorille goa'uld-toukille. Nuori goa'uld istutetaan pussieläinten pusseja muistuttavaan koloon, joka kaivetaan jaffan keskivartaloon. Siellä se saa kasvaa täysikasvuiseksi ennen varsinaista ihmisisäntään siirtoa.


title: Jaffa (Tähtiportti)

text: Goa'uld-toukan läsnäolo korvaa jaffan immuunijärjestelmän, eikä jaffa toukan istutuksen jälkeen kykene elämään kuin muutaman tunnin ilman toukkaa. Goa'uld-toukasta on tosin jaffalle omat hyvät puolensa: toukkaa kantava jaffa on vahvempi, terveempi ja elää pidempään (120-150 vuotta) kuin jaffa, joka ei kanna toukkaa. Egerian löydön yhteydessä kehitettiin tretoniini-niminen lääke, joka auttaa entisiä goa'uld-toukasta luopuneita jaffoja selviämään hengissä.


title: Jaffa (Tähtiportti)

text: Jokainen täysi-ikäinen jaffa kantaa palvelemansa goa'uldin symbolia otsassaan. Yleensä se on pelkkä musta tatuointi, mutta jokaisen Järjestelmäherran oikeana kätenä (englanniksi "First Prime") eli soturien johtajana ja komentajana toimineella jaffalla se on kohokuvio, joka on tehty erikoisveitsellä kaivertamalla ja täyttämällä sulalla kullalla. Teal'cin mukaan se on erittäin kivulias toimenpide.


title: Jaffa (Tähtiportti)

text: Ryhmä jaffoja, joka pitää goa'uldeja epäjumalina, piiloutui tuhansia vuosia sitten ja tuli tunnetuksi legendaarisena Sodanina. Nämä jaffat eivät kanna symboleja.


title: Jaffa (Tähtiportti)

text: Avioituneiden jaffamiesten täytyy ajaa päänsä kaljuksi pian häiden jälkeen. Vastustuksena vanhoille tavoille Teal'c kasvattaa myöhemmin lyhyet hiukset.


title: Jaffa (Tähtiportti)

text: Teal'c (jota esittää Christopher Judge) on jaffa, joka päättää liittyä TP-1:een ja taistella vapauden puolesta. Hän aloittaa yksinäisenä petturina mutta osittain entisen jaffaopettajansa mestari Bra'tacin avustuksella taistelee ja värvää lisää jaffoja taistelemaan vapauden puolesta.


title: Jaffa (Tähtiportti)

text: Jaffojen vastarintaliike on kapinallisjoukko, joka taistelee goa'uldeja vastaan. Heidän kuuluisa johtajansa on Teal'c. Vastarintaliike perustettiin kuudennen tuotantokauden aikana.


title: Jaffa (Tähtiportti)

text: Kahdeksannen tuotantokauden lopussa Teal'c saavuttaa tavoitteensa ja auttaa jaffat vapauteen goa'uldien orjuudesta. Goa'uldit olivat heikoilla ensimmäisen Järjelmäherrojen välisen sisällissodan takia, jonka aiheuttivat Baal ja Anubiksen yllättävä paluu sekä replikaattorien hyökkäys galaksiin. Hieman sen jälkeen tau'rien joukot onnistuivat voittamaan replikaattorit ja jaffat näkivät goa'uldien kyvyttömyyden puolustautua replikaattoreita vastaan todisteena siitä, että he ovat valejumalia. Varsinkin Järjestelmäherra Baalin pelkurimainen pako vastarintaliikkeeltä aiheutti sen, että jaffat kääntyivät yhtenä suurena joukkona goa'uldeja vastaan.


title: Jaffa (Tähtiportti)

text:
Yhdeksännellä tuotantokaudella perustetaan Vapaa Jaffavaltio. Ilmeisesti korkeimman neuvoston edustajien valta perustuu sotilasvaltaisiin yhteenliittymiin Teal'cin tahdon vastaisesti.
Teal'c itse kannattaa "uusia tapoja", jotka hän on ilmeisesti oppinut tau'reilta; hän mm. mainitsee kenraali Hank Landrylle, että hän tahtoisi Jaffavaltion olevan edustuksellinen demokratia.


title: Jaffa (Tähtiportti)

text:
Gerakista tulee jaffojen korkeimman neuvoston johtaja huolimatta Teal'cin ja tau'rien yrityksestä.
Hän jopa vahvistaa asemaansa kaappaamalla järjestelmäherra Baalin ja teloittamalla tämän neuvoston silmien edessä. Hän näyttää kiinnostusta Orien uskontoon. Nähtyään Orin saarnaajan pitämän esityksen hän on entistä kiinnostuneempi, vaikka on voittanut neuvoston mielen taakseen.


title: Jaffa (Tähtiportti)

text: Sisällissodan uhka syntyy, kun Gerak päättää, että kaikkien jaffojen tulisi palvoa Oria. Gerak jopa tekee lain asiasta, kun saarnaajat ehdottavat, että kaikki vääräuskoiset pitäisi tappaa. Hän on liian pelokas, joten hänet viedään jumalten kaupunkiin Celestiaan ja muutetaan Orin saarnaajaksi.


title: Jaffa (Tähtiportti)

text: Kun Teal'c saa neuvoston ymmärtämään, ettei kannata seurata Oria, Gerak tulee ja ilmoittaa että "on kaikkien jaffojen kohtalo palvella alkuperää!"


title: Nayarit

text: Nayarit on osavaltio Meksikon länsiosassa. Sen naapuriosavaltiot ovat Sinaloa, Zacatecas, Durango ja Jalisco. Lännessä Nayarit rajoittuu Tyyneen valtamereen. Osavaltion pääkaupunki on Tepic. Nayaritiin kuuluvat mm. Mexcaltitánin ja Islas Tres Maríasin saaret.


title: Nayarit

text: Osavaltion pinta-ala on 27 815 neliökilometriä ja asukasluku noin 1,2 miljoonaa (2014).


title: Nuevo León

text: Nuevo León on osavaltio Meksikossa. Sen pääkaupunki on Monterrey. Osavaltion pinta-ala on 64 220 neliökilometriä ja asukasluku vuonna 2014 noin viisi miljoonaa. Osavaltio jakautuu 43 kuntaan.


title: Nuevo León

text: Nuevo León sijaitsee Yhdysvaltojen vastaisella rajalla. Sen naapuriosavaltioita ovat Tamaulipas idaässä, San Luis Potosí etelässä ja Zacatecas ja Coahuila lännessä. Osalvation poikki kulkee Sierra Madren vuorijono. Vuorten pohjoispuolella on Rio Granden laakea jokilaakso, jonka kuiva ilmasto suosii vain kaktuksia ja pensaikkoa.


title: Nuevo León

text: Nuevo Leónin maisemassa on vuoria, luolia, rotkoja, kanjoneita ja vesiputouksia. Ne houkuttelevat matkailijoita kiipeilemään ja vaeltamaan.


title: Nuevo León

text: Nuevo León on Meksikon rikkainta aluetta ja siellä sijaitseva San Pedro Garza García on bruttokansantuotteeltaan korkein kaupunki latinalaisessa Amerikassa.


title: Nuevo León

text: Osavaltion talouselämän ytimenä on öljynjalostus, kevyt ja raskas teollisuus. Siellä tuotetaan rautaa, terästä ja kemikaaleja. Tuotantotalous tuottaa 27% bruttokansantuotteesta, palvelut 22%, kauppa 19% ja manviljelys vain kaksi prosenttia.


title: Nuevo León

text: Alueella on liikkunut metsästäjä-keräilijöitä jo 8900 vuotta eaa., mutta espanjalaisten konkistadorien tullessa siellä ei ollut suuria asutuskeskuksia.


title: Oaxaca

text: Oaxaca on Meksikon osavaltio. Se rajoittuu lännessä Guerreroon, luoteessa Pueblaan, pohjoisessa Veracruziin ja idässä Chiapasiin. Oaxacasta etelään sijaitsee Tyynimeri. Osavaltion pinta-ala on 93 793 neliökilometriä, joten se on Meksikon viidenneksi suurin osavaltio. Asukkaita Oaxacassa on lähes neljä miljoonaa (2013). Osavaltion pääkaupungin nimi on Oaxaca de Juárez.


title: Montpellier

text: Montpellier on Hérault’n departementin pääkaupunki Etelä-Ranskassa Lèzjoen varrella lähellä Välimeren rantaa 125 kilometriä Marseillesta luoteeseen. Kaupunki perustettiin 700-luvulla markkinapaikan ympärille. Montpellier on Ranskan viidenneksi suurin yliopistokaupunki Pariisin, Toulousen, Lillen ja Lyonin jälkeen. Asukkaita vuonna 2006 oli 251 634 ja lähialueet mukaan luettuna noin 460 000. Montpellier on vilkas ja kansainvälinen opiskelijakaupunki (n. 60 000 opiskelijaa).


title: Montpellier

text: Montpellier on vilkas viinikaupan keskus vuotuisine messuineen. Kaupungissa on kemian-, elektroniikka-, elintarvike- ja tekstiiliteollisuutta.


title: Montpellier

text: Kaupungin kuuluisa yliopisto on perustettu 1289. Jouduttuaan Ranskalle 1349 Montpellier koki nousukauden yliopistonsa huomattavan lääketieteellisen tiedekuntansa ansiosta.


title: Montpellier

text: Kaupunki oli hugenottien, Ranskan reformoidun uskontunnustuksen puolustajien keskuspaikkoja, jonka Ludvig XIII valtasi vuonna 1622.


title: Montpellier

text: Nykyaikainen kehitys alkoi rautatien tulon mukana 1800-luvun puolivälissä.Jalkapallojoukkue Montpellier Hérault SC pelaa Ranskan pääsarjassa.


title: Draken kaava

text: Draken kaava (tunnetaan myös Green Bankin tai Saganin yhtälönä) on laskukaava, jolla arvioidaan Maan ulkopuolisen elämän todennäköisyyttä. Sen kehitti tohtori Frank Drake 1960-luvulla yrittäessään arvioida teknisesti kehittyneiden sivilisaatioiden määrää Linnunradassa. Koska montakaan yhtälön tekijää ei tunneta, voidaan kaavaa pitää lähinnä ajatusleikkinä.


title: Draken kaava

text:
Kaava perustuu evoluutioteoriaan, ajatukseen, että tähtienvälistä kaasupilvestä syntyy tietyllä nopeudella tähtiä, joille syntyy tietyllä todennäköisyydellä elinkelpoisia planeettoja, joille tietyllä todennäköisyydellä älyllistä elämää.
Ei tiedetä tarkkaan, miten todennäköistä esimerkiksi älyllisen elämän syntyminen on. Mahdollisesti tätä voidaan arvioida evoluutionopeudesta hyvin karkeasti. Siksi Draken kaavasta ei osata laskea elämän syntymisen todennäköisyyttä. Monia arvailuja yhtälön kertoimille on esitetty. Erittäin aktiivisilla ja kuumilla tähdillä tai liian kylmillä tähdillä ei todennäköisesti ole elinkelpoisia planeettoja. Ns. kuumia jupitereita omistavilla tähdillä ei ehkä ole elinkelpoisia planeettoja. Maan lisäksi Aurinkokunnassa on sopivalla etäisyydellä Auringosta Mars ja Venus, joille voisi kehittyä elämää.


title: Draken kaava

text: missä:


title: Draken kaava

text: ja


title: Draken kaava

text: Draken käyttämät arvot yhtälölle olivat vuonna 1961:


title: Draken kaava

text: Näillä arvoilla saadaan sivilisaatioiden lukumääräksi N = 10. Toisaalta tekemällä optimistisempia arvioita eri parametreistä saadaan helposti tuloksia, joilla N voi olla hyvinkin suuri. Draken vuonna 1961 käyttämä arvio sivilisaation elinajalle oli L=10 000 vuotta ennen sen tuhoutumista, joka voitaneen perustellusti korjata ainakin 50 000 vuoteen. Elämän synty on arvioitu varsin todennäköiseksi elinkelpoisille planeetoille, jotka ovat varsin yleisiä, sillä niitä on arviolta 10 %:lla tähdistä. Punaisilla kääpiöillä, joita on 90 % tähdistä, ei ehkä ole elinkelpoisia planeettoja, samoin niillä Auringon tyyppisillä tähdillä, joilla on kuumia Jupitereita tai jotka ovat liian lähekkäisiä kaksoistähtiä.


title: Draken kaava

text: Ei myöskään tiedetä, montako elinkelpoista planeettaa tähdellä voi olla, se riippuu arvioidusta ekokehän leveydestä. Maan Kuu vakauttaa Maan pyörimistä, mikä tasaa ilmastoa elämälle suotuisaksi ja auttaa puristamaan vetyä Maan kuoresta.


title: Draken kaava

text: Sivilisaation elinikä on nykyarvion mukaan lyhyt, samoin todennäköisyys sille, että älyllistä elämää ehtii kehittyä jonkin kosmisen tekijän häiritsemättä. Jos sivilisaatio leviäisi vaikkapa 100 000 tähteen, olisi Draken kaavasta saatava tulos kerrottava 100 000:lla.


title: Draken kaava

text: Draken kaavan kertoimia ei tunne kukaan. Optimistisimman arvion mukaan teknisiä sivilisaatioita syntyy jokaista tähteä ympäröivälle planeetalle, ja pessimistisimmän mukaan muilla tähdillä kuin Auringolla ei ole ympärillään edes elämää kantavia planeettoja.


title: Draken kaava

text: Erään kohtuullisen optimistisen laskelman mukaan Linnunradassa olisi tällä hetkellä noin 250 teknistä sivilisaatiota, jotka elävät 10000 vuotta. Sivilisaatioiden väli olisi noin 2500 valovuotta.


title: Draken kaava

text:
Ei osata sanoa, miten tarkkaan elinkelpoisen planeetan keskustähden olisi muistutettava Aurinkoa, jotta elämää voisi siellä esiintyä. Linnunradassa on noin 500 miljardia tähteä. Gliesen luettelon lähitähdistä noin 10 % on Auringon kaltaisia tähtiä. Täsmälleen Auringon spektriluokkaa olevia tähtiä on noin 1 % kaikista lähitähdistä. Vielä vähemmän on Auringon kaksosia, jotka ovat massaltaan ja muilta ominaisuuksiltaan melkein täsmälleen Auringon kopioita. Lähin Auringon kaksonen on 48 valovuoden päässä oleva 18 Scorpii. Silloin Auringon kaksosia olisi hieman alle promillen verran. Lisäksi on arvioitu, että vaikkapa punaista kääpiötä kiertävillä jättiläisplaneettojen kuilla saattaisi olla elämää.
Erään arvion mukaan noin tuhannen valovuoden säteellä olisi 10 miljoonaa tähteä, ja 100 valovuoden säteellä 10 000 tähteä. Tämän mukaan 100 valovuoden päässä saattaisi olla
noin 10 Auringon kaksosta. Nykyisten teorioiden mukaan aurinkokunta syntyy aina tähdelle. Kyse onkin siitä osuuko planeetta sopivalle etäisyydelle tähdestä, ettei se ole liian kuuma tai liian kylmä.
Pessimistisen arvion mukaan
planeetan on oltava viiden prosentin tarkkuudella samalla etäisyydellä keskustähdestään kuin Maa.
Tällöin pessimisti voisi väittää, että elämää voisi teoriassa olla vain Auringon kaksosella, jolla on Maan tyyppinen planeetta etäisyydellä, joka on 0,975-1,25 AU:ta. Tämä siksi, ettei planeettoja kierrä lähes samalla tavoin kuin harvoin. Jo ensimmäinen laskelma näyttäisi tämän mukaan, että elämää voitaisiin etsiä joka 20000:lta tähdeltä. Lisäksi planeetan rata ei saa olla liian soikea, planeetta ei saa olla liian kevyt tai painava, se ei saa pyöriä liian hitaasti ja niin edelleen.


title: Puebla

text: Puebla on osavaltio Meksikossa. Myös sen pääkaupunki on nimeltään Puebla. Osavaltion pinta-ala on 33 919 neliökilometriä ja arvioitu asukasluku noin 5 377 800 (2003). Osavaltio jakautuu 217 kuntaan.


title: Puebla

text: Pueblan kaupunki perustettiin Intiaanien kylissä vaeltelevien espanjalaisten irtolaisten asuttamiseksi. Fransiskaani Toribio Motolinía kertoo historiateoksessaan miten Uuden Espanjan toinen audiensia antoi vuonna 1531 määräyksen perustaa Ciudad de Los Ángelesin espanjalaisen irtolaisväestön asuttamiseksi ja saattamiseksi elämisen alkuun.


title: Puebla

text: ”Tämän kylän rakentamisen saivat aikaiseksi pienemmät veljet, jotka pyysivät Audiensialta lupaa saada rakentaa espanjalaisia varten kylän, jossa asuisi ihmisiä, jotka raivaisivat peltoja ja viljelisivät niitä samalla tavoin kuin mitä tehdään Espanjassa, johon täkäläisellä maalla on hyvin suuri valmius ja edellytykset. Kaikki eivät odota saavansa jako-osuutta intiaaneista, jonka vuoksi pitäisi perustaa kyliä, joihin koottaisiin paljon kristittyjä, jotka tällä hetkellä kuljeskelevat toimettomina maankiertäjinä. Samalla intiaanit oppisivat viljelemään maata Espanjan tapaan.”


title: Puebla

text: Toríbio Motolinía, joka oli mukana perustamassa Pueblaa, kertoo, miten Tlaxcalasta saapui tuhat intiaania auttamaan rakennustöissä. Cholulasta saapui viisisataa auttajaa. Tulijat toivat rakennustarvikkeet mukanaan. Muodostettiin asutus, jossa oli neljäkymmentä tonttia. Suunnitelmaan kuului, että kukin asukas saisi käyttöönsä kolmen kuukauden ajaksi viisikymmentä intiaania, joista kaksikymmentä maatöihin ja kolmekymmentä rakennustöihin. Alussa kylä oli epäonninen mm. runsaiden sateiden ja kylmyyden vuoksi. Paikalliset encomenderot koettivat saada rakentajien yrityksen epäonnistumaan. Vuonna 1534 paikalla oli enää kolmekymmentäkolme asukasta, joista eräs oli Marina Muños kolmen lapsensa kanssa. Mutta jo Motolinían aikana kylä oli kasvanut maan toiseksi suurimmaksi kaupungiksi.


title: Puebla

text: ”Intiaanit saapuivat laulaen, kantaen lippujaan rumpujen päristessä. Jotkut toiset saapuivat tanssivien poikien saattamina.”


title: Myytinmurtajat

text: Myytinmurtajat () on yhdysvaltalainen tiedettä popularisoiva televisiosarja. Jokaisessa jaksossa keskitytään kahteen tai kolmeen kaupunkitarinaan, yleiseen uskomukseen tai nettihuhuun, jotka yritetään empiirisillä kokeilla osoittaa mahdollisiksi tai mahdottomiksi. Alun perin Discovery Channelille tehtyä sarjaa on tuotettu vuodesta 2003. Sarjaa kuvataan pääosin San Franciscossa ja sen lähistöllä. Suomessa MTV3 alkoi esittää ensimmäisen kauden jaksoja tammikuussa 2006. Vuonna 2016 esitetty 14. tuotantokausi oli sarjan viimeinen.


title: Myytinmurtajat

text: Sarjaa juontavat Jamie Hyneman ja Adam Savage, joilla on yhteensä yli 30 vuoden kokemus erikoistehostealalta.


title: Myytinmurtajat

text: Adam Savage on työskennellyt muun muassa graafisena suunnittelijana, näyttämö- ja sisustussuunnittelijana, kirvesmiehenä, hitsaajana sekä maisemamaalarina. 1990-luvun lopulta hän keskittyi erikoistehostetyöhön niin mainoksissa kuin elokuvissakin. Hänen ansioluettelostaan löytyvät muun muassa Tähtien sota -elokuvat, Terminator ja Matrix.


title: Myytinmurtajat

text: Jamie Hyneman on toiminut muun muassa erämaaoppaana, laivan kapteenina, sukeltajana, kielitieteilijänä, eläintenkesyttäjänä, mekaanikkona ja kokkina. Hänellä on loppututkinto venäjän kielessä ja kirjallisuudessa. Antauduttuaan visuaalisten tehosteiden pariin, hän on tehnyt satoja malleja ja erikoisefektejä elokuviin ja mainoksiin.


title: Myytinmurtajat

text: Juontajien apuna on toiminut myös joukko avustajia: toisella kaudella liittyivät Tory Belleci ja Kari Byron. Grant Imahara liittyi kolmannella kaudella. Yhdessä he toimivat rakentajina ("Mythbuilder") aina 14 tuotantokauteen asti, jonka jälkeen he poistuivat sarjasta. Aikaisempia avustajia ovat olleet folkloristi Heather Joseph-Witham, rakentaja Scottie Chapman ja harjoittelija ("Mythtern", sanasta "intern") Christine Chamberlain. Byronin jäätyä äitiyslomalle hänen tilallaan toimi Jessi Combs. Sarjan kertojina ovat toimineet Robert Lee (Yhdysvallat), Robin Banks (juontaja) (Discovery UK), Rufus Hound (BBC Two) sekä Eduardo Robiera (Latinalainen Amerikka). Vaarallisia myyttejä testattaessa käytetään "Buster"-nimistä kolaritestinukkea. Entinen FBI-agentti Frank Doyle sekä poliisin räjähdeteknikko JD. Nelson auttavat usein myytinmurtajia räjähteiden käytössä. Vuonna 2010 Presidentti Barack Obama vieraili sarjassa.


title: Myytinmurtajat

text: Jakson "päämyytin" käsittelyä varten tarvitaan usein kunnolliset esivalmistelut koepaikan rakentamisineen, mutta mukana on myös yksinkertaisempi myytti, jonka käsittelyyn kuluu vähemmän aikaa. Tähän mennessä kolme koetta (kokeet 35, 40 ja 46) ovat olleet niin monimutkaisia, että ne ovat vieneet koko ohjelma-ajan. Kolme erikoisjaksoa ovat olleet kaksituntisia.


title: Myytinmurtajat

text:
Ohjelmassa on käsitelty muun muassa seuraavankaltaisia myyttejä:
Joitakin kaupunkitarinoita ohjelmassa ei tulla näkemään. Paranormaaleihin aiheisiin (kuten kummituksiin) ei puututa, koska testijärjestelyt eivät täyttäisi tieteellisiä vaatimuksia. Lisäksi ohjelmassa vältetään eläimiä tai ihmisiä vahingoittavia kokeita, kuten kissan kuivaamista mikroaaltouunin avulla.


title: Myytinmurtajat

text: Ohjelman tekijät asettavat kuitenkin itsensä usein alttiiksi, ja esimerkiksi kiinalaisen vesikidutuksen toimivuuden testaaminen asetti koehenkilönä toimineen Karin sietokyvyn koetukselle.


title: Myytinmurtajat

text:
Osa myyteistä on "yleisön pyynnöstä" tai muuten lisätiedon ilmaantuessa otettu testattavaksi toiseen kertaan, mahdollisesti muutetun koejärjestelyn saattelemina.
Ohjelmassa kokeillut myytit jaetaan kolmeen luokkaan:
Toisinaan Myytinmurtajat ovat antaneet useamman luokituksen samalle myytille. Jaksossa "Bullets Fired Up" kokeiltiin, voiko suoraan ylös ammuttu luoti tappaa pudotessaan ampujan tai sivullisen. Lopputulokseksi tuli sekä murrettu, mahdollinen että vahvistettu. Myytti oli murrettu, koska suoraan ylös ammuttu luoti putoaa maahan nopeudella, joka ei tapa; mahdollinen, koska ampuja laukaisee aseen erittäin todennäköisesti pienessä kulmassa, jolloin luoti säilyttää ballistisen liikeratansa ja saattaa olla maahan tullessaan tappava; sekä vahvistettu, koska putoavien luotien tappamista ihmisistä on olemassa todistajanlausuntoja ja lääketieteellisiä asiakirjoja.


title: Myytinmurtajat

text: Buster on törmäystestinukke, joka ottaa vastuun Myytinmurtajien vaarallisimmissa kokeissa, kuten Vanerirakennusmiehessä ja Kuoleman hississä. Buster saa kokea paljon: hänet uusittiin 2. tuotantokaudella – ja tuhottiin heti uudelleen. Uudelleenrakennetun Busterin luuranko oli kevyempi kuin alkuperäisen ja sen "luita" mallinsivat puukepit, jotka katkesivat samanlaisessa rasituksessa oikeiden luiden kanssa. Vanhaan Busteriin verrattuna uuden nuken paino oli enemmän "lihaksissa", jotka tehtiin "dragonskin" -nimisestä aineesta.Jos Myytinmurtajat saavat katsojilta paljon palautetta myyttien testauksen epäonnistumisesta tai väärin suorittamisesta, he ottavat myytin uudelleentutkintaan. Uudelleen tutkittavia myyttejä käsitellään yleensä tuotantokausien ensimmäisessä tai viimeisessä jaksossa, joskus myös kesken tuotantokauden.


title: Myytinmurtajat

text: Sarjan luonteen ja käytettyjen menetelmien (juontajien asettuminen koekaniiniksi) vuoksi Myytinmurtajissa on nähty useita loukkaantumisia, vahinkoja ja läheltä piti -tilanteita. Joitakin esimerkkejä:


title: Sagan

text: Sagan voi tarkoittaa muun muassa seuraavia asioita:


title: Querétaro

text: Querétaro (virallinen nimi: Querétaro de Arteaga) on osavaltio Meksikossa. Sen pääkaupunki on Santiago de Querétaro, mutta siitäkin käytetään joskus nimeä Querétaro.


title: Querétaro

text: Querétaro rajoittuu pohjoisessa San Luis Potosíin, lännessä Guanajuatoon, idässä Hidalgoon, kaakossa Estado de Méxicoon ja lounaassa Michoacániin. Osavaltion pinta-ala on 11 684 neliökilometriä ja asukasluku noin 1,97 miljoonaa (2014).


title: Jaffa

text: Jaffa (hepreaksi "kaunis") tarkoittaa ainakin seuraavia asioita:


title: San Luis Potosí

text:
San Luis Potosí on osavaltio Meksikossa. Sen pinta-ala on 60 983 neliökilometriä ja asukasluku noin 2,7 miljoonaa (2014). Myös osavaltion pääkaupunki on nimeltään San Luis Potosí.
Osavaltio jakautuu 58 kuntaan.


title: Sinaloa

text: Sinaloa on osavaltio Meksikossa. Se sijaitsee Meksikon länsiosassa ja rajoittuu lännessä Tyyneenmereen. Osavaltion asukasluku on noin 2,9 miljoonaa (2014) ja pinta-ala 57 377 neliökilometriä. Osavaltion pääkaupunki on Culiacan.


title: Maailmankaikkeudesta (Aristoteles)

text: Maailmankaikkeudesta () on Aristoteleen kosmologiaa käsittelevä teos. Teos on muodoltaan Aleksanteri Suurelle kirjoitettu kirje. Se käsittelee teosten "Syntymisestä ja häviämisestä" ja "Meteorologia" aiheita populaarimpaan tyyliin.


title: Maailmankaikkeudesta (Aristoteles)

text: Teoksen tyyli on täysin vieras Aristoteleelle. Siksi sitä on pitkään pidetty epäperäisenä. Teos saattaa olla käännös samannimisestä Apuleiuksen teoksesta. Jotkut ovat kuitenkin panneet sen stoalaisen Khrysippoksen nimiin.


title: Sonora

text: Sonora on osavaltio Meksikossa. Sen naapuriosavaltiot ovat Chihuahua, Sinaloa ja Baja California. Lännessä Sonora rajoittuu Kalifornianlahteen. Sonoran alue on hyvin kuivaa ja sen alueella on Sonoran aavikkoa.


title: Sonora

text: Osavaltion pinta-ala on 179 503 neliökilometriä ja asukasluku vuonna 2014 noin 2,9 miljoonaa.


title: Sonora

text: Osavaltio jakautuu 72 kuntaan ja sen pääkaupunki on Hermosillo.


title: Tabasco

text: Tabasco on osavaltio Meksikossa. Sen pääkaupunki on Villahermosa. Osavaltion pinta-ala on ja asukasluku noin (2000). Tabasco jakautuu . Tabasco sijaitsee Meksikonlahden etelärannalla ja sillä on rajaa Guatemalan kanssa.


title: Tabasco

text: Tabasco on pääpiirteiltään rannikkotasankoa, jota halkovat joet kuten Grijalva ja Usumacinta. Alue on runsassateinen ja sademetsän peittämä. Vuoden 2007 tulvissa loka–marraskuussa noin Tabascosta oli rankkasateiden vuoksi veden peitossa.


title: Tabasco

text: Tabasco on toinen Meksikon öljyntuotantoalueista Campechen ohella.


title: Tamaulipas

text: Tamaulipas on osavaltio Meksikossa. Sen naapuriosavaltiot ovat Veracruz, San Luis Potosí ja Nuevo León. Idässä Tamaulipas rajoittuu Meksikonlahteen. Osavaltion pääkaupunki on Ciudad Victoria. Tamaulipasin pinta-ala on 80 175 neliökilometriä ja asukasluku noin 3,5 miljoonaa. Osavaltio jakautuu 43 kuntaan.


title: Lapin Kulta

text: Lapin Kulta on suomalainen Hartwallin valmistama olutmerkki. Olutta on perinteisesti valmistettu Torniossa, mutta tuotanto siirrettiin kokonaan Lahteen, kun Tornion panimo suljettiin 31. elokuuta 2010. Lapin Kullan vaaleat lager-tyyppiset III- ja IVA-versiot kuuluvat Suomen ostetuimpien olutmerkkien joukkoon. Suurimmat kilpailijat ovat Sinebrychoffin Karhu ja Koff sekä Olvin Olvi ja Sandels. Myös Hartwallin toinen suuri olutmerkki Karjala kuuluu suurimpien suomalaisten oluiden joukkoon. Lapin Kullan raaka-aineet ovat vesi, ohramallas ja humala.


title: Lapin Kulta

text: Joukko torniolaisia kauppiaita ja liikemiehiä perusti 22. marraskuuta 1873 Tornionjoen rannalle Tornion kaupungin alueelle Suensaareen Torneå Bryggeri Aktiebolagetin. Kolme vuotta synnyinsanojen lausumisesta ilmestyivät ensimmäiset olut- ja portteripullot. Panimon omistaja ja nimi vaihtuivat taajaan, ensimmäisen kerran jo vuonna 1880, jolloin siitä tuli Tornion Portteri- ja Oluttehdas. Johtajaksi tuli tällöin G. A. Nordberg. Toiminta laajeni niin, että Ouluun tehtiin oma pullottamo ja vuonna 1894 tehtaan valmistusohjelmaan tulivat virvoitusjuomat.


title: Lapin Kulta

text: Vuonna 1899 panimon toimitusjohtaja sai työtoverikseen 23-vuotiaan Weikko Gellinin. Hänen ansiostaan panimo saatiin vakaaseen kasvuun. Taloutta kohennettiin myös oluen ja virvoitusjuomien hintoja nostamalla, luottokauppaa vähennettiin ja Oulun yksikkö lakkautettiin. Gellin kohosi nopeasti panimon isännöitsijäksi ja vuonna 1910 sen toimitusjohtajaksi. Kieltolain kumoamisen jälkeen vuonna 1933 yhtiö osti Autin höyrypanimon Rovaniemeltä, joka tuhoutui kuitenkin Lapin sodassa lokakuussa 1944. Rovanimen yksikkö oli nimeltään Lapin Olut Oy.


title: Lapin Kulta

text: Weikko Gellinin jälkeen vuonna 1946 yhtiön toimitusjohtajaksi nousi varatuomari Frederik Stormbom. Hän keskittyi yhdessä vaimonsa Irma Stormbomin kanssa panimon tuotannon laajentamiseen ja nykyaikaistamiseen. Irma Stormbom oli Weikko Gellinin tyttärenä tehnyt pienestä pitäen töitä panimossa. Häntä oli koulutettu myös Saksassa. Kun sota oli ohi, yhtiössä harkittiin oluen valmistuksen siirtämistä Rovaniemelle. Se kuitenkin kariutui siihen, että Rovaniemen uusi asemakaava ei sallinnut tehdastontin laajennusta. Tehdas rakennettiin Rovaniemellä entiselle tontille uudelleen. Yrityksellä oli sodan jälkeen myös Kemissä Kemin Virvoke Oy, joka valmisti virvoitusjuomien lisäksi jäätelöä.


title: Lapin Kulta

text: Tornion tehtaalla uudistukset seurasivat toinen toistaan. Panimon nimikin muutettin Tornion Olut Oy:ksi vuonna 1958. Oluen valmistus keskitettiin Tornioon; Rovaniemellä oli virvoitusjuomien valmistusta. Pullotuskapasiteettia nostettiin kaiken aikaa. Vuoden 1960 laajennukset toivat ajanmukaiset varastointi- ja pullotushallit. 1960-luvun alussa yhtiö möi virvoitusjuomia noin kuusi miljoonaa litraa, mikä nosti yhtiön maan panimoiden vertailussa viidennelle sijalle. Työntekijöitä oli tällöin noin sata.


title: Lapin Kulta

text: Uusi tuote Lapin Kulta -olut ja sen tunturipurojen raikas imago luotiin 1960-luvun alussa. Panimossa uuden oluen nimen ideointi annettiin mainosmies Eugen Ulveksen tehtäväksi. Alussa nimellä ei ollut vaikutusta vain Lapissa myytävän oluen menekkiin. Vuosi 1963 oli käännekohta, kun toimitusjohtaja Irma Stormbom lähetti Lapin Kulta A -oluen Brysselin kansainväliseen olutkilpailuun. Olut saavutti siellä kultamitalin, mikä päätettiin hyödyntää heti. Kultamitalin kuva painettiin etikettiin ja Lapin Kullasta tuli Export Lapin Kulta. Yhtiön tuotanto oli vuonna 1963 noin 1,2 miljoonaa litraa.


title: Lapin Kulta

text: Ensimmäinen iskulause kuului: ”Lapin vedellä askeleen edellä”. Ensimmäiset mainokset ilmestyivät vuonna 1963 Helsingin Sanomiin: ”Tunturipurojen raikkautta – Vantaan varsille”. Ilmoituksesta jouduttiin poistamaan kaksi viimeistä sanaa etelässä nousseen hälyn vuoksi. Myynnin vauhdittamiseksi lähetettiin suoramainontana Lappi-aiheinen postikortti kaikille Helsingissä asuville, jotka olivat käyneet Lapissa vuoden 1964 kesällä tai syksyllä. Postikortissa kerrottiin, että Lapin Kultaa sai Helsingistä, Helsingin maalaiskunnasta ja Espoosta. Vajaassa kahdessa kuukaudessa Lapin Kulta nousi neljänneksi olutmerkiksi Helsingissä. Seuraavana vuonna eli 1965 Lapin Kulta Oy käynnisti viennin Ruotsiin.


title: Lapin Kulta

text: Yhtiö jatkoi laajentumistaan 1960-luvulla. Tuotantolaitosten neljäs laajennusvaihe oli harjakorkeudessa kesällä 1968. Vuoden 1969 keskiolutlaki paransi yhtiön tulosta yhä enemmän. Tuotanto nousi nopeasti lähes kaksinkertaiseksi yltäen vuonna 1969 jo kahdeksaan miljoonaan litraan. Tornion panimo työllisti tuossa vaiheessa 140 henkeä. Vuonna 1968 aloitettiin yhteistyö Hartwall Oy:n kanssa. Tällöin Torniossa alettiin valmistaa lisenssillä Jaffa-virvoitusjuomia.


title: Lapin Kulta

text: Vuonna 1969 panimosta tehtiin Lapin Kulta Oy. Ennen tätä muutosta yritys joutui ostamaan vuonna 1924 perustetun ja valtion omistukseen joutuneen Lapin Kulta -nimisen kullankaivuuyrityksen. Yhtiöjärjestyksissä lukikin pitkään, että yhtiön toimialaan kuuluvat juomien valmistus ja kaivannaisteollisuus. Samana vuonna rovaniemeläinen Lapin Olut Oy fuusioitiin yhtiöön. Yhtiön tuotanto oli tässä vaiheessa 10 miljoonaa litraa.


title: Lapin Kulta

text: Pari vuotta sen jälkeen vuonna 1970 yhtiön pitkäaikainen toimitusjohtaja Irma Stormbom jäi eläkkeelle siirtyen johtokunnan puheenjohtajaksi. Samalla lähes 60 vuotta Gellinin–Stormbomin suvun hallussa ollut toimitusjohtajuus siirtyi Leo ”Kixi” Laaksoselle. Vuonna 1974 Irma Stormbom sai teollisuusneuvoksen arvon ensimmäisenä naisena Lapin läänissä.


title: Lapin Kulta

text: Yhtiö vietti vuonna 1973 satavuotisjuhlia, joihin kunniavieraana osallistui muun muassa presidentti Urho Kekkonen. Hänelle tarjottiin silloin yhtiön juhlaolutta, jota maisteltuaan presidentti totesi kutsuvieraita huvittaen ”hyvästi selvä päivä”. Tässä vaiheessa yhtiön tuotanto oli 20 miljoonaa litraa – kaksi kolmannesta olutta ja loput virvoitusjuomia. Olutta markkinoitiin tällöin koko Suomeen, mutta virvoitusjuomia Lapin ja Oulun lääneissä. Lapin Kulta -oluen rinnalle luotiin uusi olutmerkki ”Julma Ölkky”, joka vedettiin kuitenkin muutaman vuoden jälkeen markkinoilta. Sen jälkeen yritys keskittyi pelkästään päämerkkiin eli Lapin Kultaan. Työntekijöiden määrä oli tällöin sesongista riippuen 250–350.


title: Lapin Kulta

text: Yhtiön tuotannon kasvu oli koko 1970-luvun voimakasta. Myynti kasvoi 12–13 prosentin vuosivauhtia, kun yleensä panimoalan myynti kasvoi 2–3 prosenttia. Uuden keittämön rakentaminen panimoon oli merkittävä investointi.


title: Lapin Kulta

text: Lapin Kulta onnistui ajoittamaan laajennus- ja uudistushankkeensa kasvun mukaan ja toimimaan korkealla käyttöasteella. Yhteistyö Hartwall Oy:n kanssa auttoi myynnin levityksessä koko maahan. Ulkopuoliset yllättyivätkin, kun keväällä 1980 uutisoitiin näyttävästi pitkäaikaisten omistajien luopumisesta Lapin Kulta -panimon omistajina. Stormbom-suku teollisuusneuvos Irma Stormbomin johdolla luopui panimoyrityksen omistuksesta. Lapin Kulta säilyi kaupassa itsenäisenä yhtiönä. Yhtiön henkilökunta siirtyi uuden omistajan palvelukseen vanhoina työntekijöinä. Tässä vaiheessa Lapin Kulta -panimo valmisti olutta 32 miljoonaa litraa. Lapin Kullan markkinaosuus Suomen olutmarkkinoilla oli tällöin noin 10 prosenttia ja virvoitusjuomien noin kaksi prosenttia.


title: Lapin Kulta

text: Keväällä 1981 Tornion panimo siirtyi osaksi Hartwallia, ja sen nimi muutettiin Oy Hartwall Lapin Kulta Oy:ksi. Lapin Kulta jäi markkinointiyhtiöksi. Lapin Kulta -oluen menekki kasvoi edelleen niin, että markkinaosuus Suomen olutmarkkinoista kasvoi 1980-luvun lopulla lähes 30 prosenttiin. Vuosituotanto 1990-luvun alussa oli lähes 150 miljoonaa litraa eli lähes kymmenkertainen 1970-luvun alun tuotantolukuihin verrattuna. Virvoitusjuomien osuus tuotannossta putosi kaiken aikaa. Panimon johtajana 1980-luvulla toimi pitkän linjan panimomies, jo 1960-luvulla yrityksen palvelukseen tullut panimomestari Leo Andelin.


title: Lapin Kulta

text: Merkittävä muutos Lapin Kulta -tuotteessa oli sen muuttuminen entistä enemmän vientituotteeksi. Vienti Ruotsiin käynnistyi vuonna 1986. Seuraavalla vuosikymmenellä kohteena oli Englanti. Sen jälkeen vientikohteita olivat Tanska, Japani ja Baltian maat. Lapin Kullan myynti kasvoi edelleen huimasti eli yli 20 prosenttia vuosittain. Laajennuksia tuotantolaitokseen tehtiin kaiken aikaa. Tällöin uusittiin muun muassa pullottamo. Työntekijämäärä pysyi kuitenkin samana eli 200–300 henkeä johtuen kasvaneesta automaatiosta.


title: Lapin Kulta

text: Vuonna 1994 Lapin Kulta toi markkinoille uuden tuotteen, light-oluen, jonka sanottiin olevan ”suurin uutinen sitten keskioluen”. Vuosi 1998 oli Lapin Kullan historiassa erikoinen – Lapin Kullan menekki laski ensi kerran yrityksen historiassa. Markkinaosuus säilyi kuitenkin Suomen olutmarkkinoista 34 prosentissa. Tornion panimon johtoon tuli tässä vaiheessa Lauri Multanen.


title: Lapin Kulta

text: Vuoden 2002 alussa brittiläinen suurpanimno Scottish & Newcastle hankki Hartwallin omistukseensa. Yrityksen johdosta kuitenkin vakuutettiin, että tuotanto Torniossa jatkuisi, koska ei olisi mitään päällekkäisyyksiä. Tuotantokapasiteetti oli noin 100 miljoonaa litraa vuodessa. Siitä meni noin viidennes vientiin. Merkkinä panimon kehityksestä vielä siinä vaiheessa voi pitää vuoden 2003 aikana tehtyjä investointeja valmistusprosessiin. Muutosta huonompiin aikoihin ennakoi vuonna 2005 tehdyt henkilöstövähennykset. Silloin työntekijämäärä väheni viidelläkymmenellä, kun osa pullotuksesta siirrettiin Lahteen.


title: Lapin Kulta

text: Hartwallin suomalaiset panimot siirtyivät vuonna 2008 hollantilaisen Heinekenin omistukseen. Kiristyneen kilpailun vuoksi uusi omistaja katsoi tarpeelliseksi keskittää oluttuotantoa Suomessa. Sen seurauksena 8. lokakuuta 2009 uusi omistaja ilmoitti oluenvalmistuksen loppumisesta Torniosta, ja Lapin Kulta -oluen valmistuksen siirtämisestä yrityksen Lahden tuotantoyksikköön. Perusteina tuotannon lakkautukselle kerrottiin kiristynyt kilpailu ja lisääntynyt tuonti. Viime vaiheessa tuotantoyksikössä oli vajaa 100 työntekijää.


title: Lapin Kulta

text: Oluen tuotanto Torniossa loppui elokuun alussa 2010, ja tehdaslaitos suljettiin kuun lopussa. Sulkemishetkellä olutta oli tuotettu Torniossa Lapin Kullan panimossa vuodesta 1873 alkaen eli kaikkiaan 137 vuotta.


title: Koski (täsmennyssivu)

text: Koski voi tarkoittaa seuraavia asioita:


title: Tlaxcala

text: Tlaxcala on osavaltio Meksikossa. Myös osavaltion pääkaupungin nimi on Tlaxcala. Tlaxcala on Meksikon pienin osavaltio, sen pinta-ala on 3 991 neliökilometriä. Asukkaita osavaltiossa on noin 1,1 miljoonaa.


title: Nikolai Merkuškin

text: Nikolai Ivanovitš Merkuškin (Николай Иванович Меркушкин) on Venäjän federaatioon kuuluvan Mordvan tasavallan johtaja, joka hoitaa sekä presidentin että pääministerin tehtävät. Hän on syntynyt 5. helmikuuta 1951 Novyje Verhissyssä Mordvassa. Ennen poliittista uraansa Merkuškin toimi sähköinsinöörinä. Hänellä on vaimo ja kaksi poikaa.


title: Nikolai Merkuškin

text: Merkuškin on toiminut Mordvan presidenttinä vuodesta 1995 lähtien. Hänet on valittu uudelleen 1998 ja 2003 pidetyissä vaaleissa. Vuonna 2003 häntä äänesti 80 % äänioikeutetuista. Merkuškin on pysynyt suosittuna johtajana, koska hänen valtakaudellaan Mordvan talous on pysynyt vakaana ja lisäksi palkat ja eläkkeet on maksettu ajallaan. Hän on myös estänyt muiden varteen otettavien ehdokkaiden asettumisen ehdolle vaaleihin.


title: Iron Man (kappale)

text: Iron Man on yksi Black Sabbath -yhtyeen tunnetuimmista kappaleista. Ensimmäisen kerran se julkaistiin vuonna 1970 "Paranoid"-albumin mukana ja seuraavan vuoden puolella se ilmestyi singlenä Yhdysvalloissa ja Kanadassa. Kappaleesta muodostui yhtyeen suurin hitti Yhdysvalloissa (sijoitus 52.)


title: Iron Man (kappale)

text: Kappale tunnetaan tarinastaan ja riffistään. Sanoitus kertoo tarinan miehestä, joka matkustaa ajassa varoittamaan ihmiskuntaa maailmanlopusta. Aikamatkan aikana hän kuitenkin muuttuu teräkseksi osuessaan suureen magneettikenttään. Kukaan ei usko hänen varoitustaan, mistä mies suuttuu. Se, että kiittämättömät ihmiset eivät auta häntä, eivätkä piittaa hänestä, saa hänet raivostumaan ja hautomaan kostoa. Lopulta hän vapautuu ja tappaa kaikki:


title: Iron Man (kappale)

text: Kappaleen sanoittanut basisti Geezer Butler selitti vuonna 1973 antamassaan haastattelussa, että kappaleen sisältö tarkoittaa ihmistä, josta yksinäisyys luo hirviön.


title: Iron Man (kappale)

text: Laulusolisti Ozzy Osbournen alussa lausuma fraasi ”I am Iron Man!” toteutettiin talk box -laitteen avulla.


title: Iron Man (kappale)

text: ”Iron Manin” riffiä käytetään usein televisiossa ja elokuvissa, esimerkkeinä Terminator, Detroit Rock City, Late Night with Conan O'Brien, Beavis ja Butt-head, School of Rock ja Futurama. Samoin "Iron Man" -elokuvan trailerissa sekä lopputeksteissä.


title: Yucatán

text: Yucatán on yksi Meksikon 31 osavaltiosta. Se sijaitsee Jukatanin niemimaan pohjoisosassa. Osavaltion pääkaupunki on Mérida. Osavaltion pinta-ala on ja asukasluku oli noin kaksi miljoonaa vuonna 2015.


title: Yucatán

text: 1900-luvun puoliväliin asti Yucatánin ainoat yhteydet muuhun maailmaan olivat meritiet. 1960-luvulla sinne tuli ensimmäisiä kaupallisia lentoja. Cozumelin ja Cancúniin naapuriosavaltio Quintana Roohon rakennettiin lentokentät 1980-luvulla, ja siitä alkoi merkittävien matkailutulojen virta.


title: Amylaasi

text: α-Amylaasi on ruoansulatuskanavassa esiintyvä tärkkelystä muun muassa maltoosiksi pilkkova entsyymi. Amylaasia erittävät sylkirauhaset ja haima. Sylkiamylaasin vaikutus suussa on hyvin lyhytaikainen, sillä ruoka ei viivy siellä kauan. Mahassa sylkiamylaasi jatkaa kuitenkin toimintaansa, kunnes uusi ruoka on sekoittunut happamaan mahanesteeseen (1–2 tuntia). Sylkiamylaasia ei erity lihansyöjien sylkirauhasista. Haiman amylaasi erittyy haiman eksokriinisessa osassa rauhassoluista haimanesteeseen, joka erittyy haimatiehyttä pitkin ohutsuolen alkuosaan eli duodenumiin joko ison pohjukaissuolinystyn tai pienen pohjukaissuolinystyn kohdalle.


title: Amylaasi

text: Amylaasin entsyymikoodi on EC 3.2.1.1 ja CAS-numero 9000-90-2.


title: Merisotakoulu

text: Merisotakoulu (MERISK, aik. MeriSK) on merivoimien komentajan alainen sotilasopetuslaitos, joka toimii Helsingissä Suomenlinnan Pikku-Mustalla. Nykymuodossaan se perustettiin vuonna 1930, mutta meriupseerikoulutusta on annettu Suomenlinnassa jo vuodesta 1779 alkaen.


title: Merisotakoulu

text: Nykyään Merisotakoululla annetaan koulutusta kolmella eri osastolla: korkeakoulu-, täydennyskoulutus- ja reserviupseeriosastoilla. Korkeakouluosasto järjestää merikadettikurssit, täydennyskoulutusosasto erilaisia aliupseereeille ja muulle merivoimien henkilökunnalle suunnattuja kursseja, ja reserviupseeriosasto toimeenpanee kaksi kertaa vuodessa reserviupseerikurssin.


title: Merisotakoulu

text: Merisotakoulun johtajana toimii kommodori Tuomas Tiilikainen ja apulaisjohtajana komentaja Juha Torkkeli.


title: Merisotakoulu

text: Vuonna 1756 Kuningas Aadolf Fredrik antoi 18.10. käskyn perustaa saaristolaivasto, ja sen tarpeisiin aloitettiin laivapoikakoulutus. Saaristolaivaston komentajaksi tuli Augustin Ehrensvärd. Myöhemmin vuonna 1779 aloitettiin meriupseerikoulutus Viaporissa, Meriväen koulussa.


title: Merisotakoulu

text: Vuonna 1919 perustetun Itsenäisen Suomen Kadettikoulun ohessa aloitti toimintansa vuonna 1922 itsenäinen Merikadettiosasto. Merikadettiosasto laajennettiin vuonna 1927 rannikkotykistö- ja laivastolinjat käsittäväksi meripuolustusosastoksi.


title: Merisotakoulu

text: Nykyisessä muodossaan Merisotakoulu perustettiin maaliskuun 14. päivänä 1930 Kadettikoulun entisestä meripuolustusosastosta, Haminan Reserviupseerikoulun entisestä rannikkotykistölinjasta sekä Meripuolustuksen entisestä Kapitulanttikoulusta.


title: Merisotakoulu

text: Merisotakoulu toimi alussa hajallaan Katajanokalla ja Länsi-Mustasaarella, kunnes tammikuussa 1936 kaikki osastot pääsivät muuttamaan peruskorjattuun koulurakennukseen, nykyiseen Merisotakoulun päärakennukseen. Sittemmin koulu on laajentunut Pikku-Mustalla siten, että nykyään ainoastaan yksi asuinrakennus ei kuulu koululle.


title: Merisotakoulu

text: Vuonna 1952 laivasto itsenäistyi omaksi puolustushaarakseen ja rannikkotykistö liitettiin maavoimiin. Samana vuonna Merisotakoulusta tuli Pääesikunnan alainen sotilasopetuslaitos, jossa annettiin koulutusta sekä laivasto- että rannikkotykistölinjalla.


title: Merisotakoulu

text: Ensimmäiset kolmekymmentä vuotta Merisotakoulu koulutti päällystöä sekä laivastolle että rannikkotykistölle. Vuonna 1960 Merisotakoulu alistettiin merivoimien komentajalle. Kuusikymmentäluvun puolivälissä rannikkotykistön päällystökoulutus siirtyi Santahaminaan perustetulle Rannikkotykistökoululle. Näin jatkui aina vuoteen 1998, jolloin Merisotakoulu ja Rannikkotykistökoulu liitettiin yhteen. Uuden sotilasopetuslaitoksen nimeksi tuli Merisotakoulu ja sen sijoituspaikaksi Suomenlinna (mukaan lukien Santahaminan tilat). Merisotakoulun kunniamarssi on Meren laulu. Merisotakoulu on isännöinyt Pohjoismaisia merikadettipäiviä (NOCA - Nordic Cadet Meeting) useita kertoja, viimeksi vuonna 2014 Kotkassa.


title: Merisotakoulu

text: Joukko-osaston organisaatioon kuului vielä 80-luvulla oma koululaiva. Roolissa toimi vuoteen 1974 Koululaiva Matti Kurki ja sen korvasi  Miinalaiva Keihässalmi.


title: Merisotakoulu

text: Merisotakoulun johtajina ovat toimineet seuraavat upseerit:Merisotakoulun sauna on maailman suurin puulämmitteinen sauna, johon mahtuu kerrallaan jopa 200 saunojaa.


title: Karjala (olut)

text: Karjala on suomalainen Hartwallin valmistama lager-tyyppinen olutmerkki.


title: Karjala (olut)

text: Karjala-olutta valmisti Osuusliike Itä-Karjalan omistama Sortavalan panimo Oy vuodesta 1932 vuoteen 1944. Vuonna 1948 Karjala-nimi palasi markkinoille, kun "Osakeyhtiö Lappeenranta ja Laurisala" muutti tuotannossa olleen Pöytäoluen nimen Karjalaksi. Hartwall osti panimon vuonna 1966, jonka jälkeen Karjalaa alettiin myydä koko Etelä-Suomessa. Panimossa harkittiin paikallisen Karjala-nimen vaihtamista Kalevaksi, mutta nimeä ei kuitenkaan muutettu.


title: Karjala (olut)

text: Karjala-olut oli 1960-luvun jo tuote-elinkaarellaan hiipuva olutmerkki, kunnes Neuvostoliiton suurlähettiläs Andrei E. Kovalev totesi vuonna 1968 julkisesti, että Karjala-oluen etiketti herättää vääriä mielikuvia sota-ajalta. Karjala-oluen etiketissä on Karjalan vaakuna, jossa länsimaista (ruotsalaista) suoraa miekkaa kädessään pitävä käsi miekkailee venäläistä sapelia pitävän käden kanssa. Lehdistössä tapaus sai julkisuutta 14 broadsheet-sivua vastaavan palstamillimetrimäärän, ja Karjala-olut alkoi jälleen vahvistua tavaramerkkinä.


title: Karjala (olut)

text: Myöhemmin muodostui myös sanonta Karjala-oluen juontiin liittyen, että "Karjala takaisin, vaikka pullo kerrallaan." Keskioluen levinneisyyden myötä käytettiin erityisesti itäisessä Suomessa Karjala-oluesta myös nimitystä "evakkokalja", se kun ”tulloo aina takasi”.


title: Karjala (olut)

text: Pilapiirtäjä Kari Suomalainen reagoi venäläisten arvosteluun ja piirsi "Helsingin Sanomissa" julkaistun piirroksen. Seuraavana päivänä kaikki helsinkiläiset ravintolat halusivat valikoimiinsa Karjala-olutta. Keskioluen vapautuminen 1. tammikuuta 1969 siivitti Karjalan 30 prosentin markkinaosuudella Suomen suosituimmaksi olueksi.


title: Karjala (olut)

text: Suomen voitettua jääkiekon maailmanmestaruuskilpailut 1995 Hartwall toi markkinoille niin sanotun leijonaoluen, jonka pullojen etiketeissä oli kaikkien kultajoukkueen pelaajien kuvat. Etiketeistä on tullut keräilijöiden keskuudessa haluttuja. Vuoden 2017 lopulla leijonaolut tuotiin uudestaan markkinoille rajoitettuna eränä.


title: Karjala (olut)

text: Keväällä 2017 Hartwall toi markkinoille 100 tölkin pakkauksen Karjala-olutta Suomen itsenäisyyden satavuotisjuhlan kunniaksi.


title: Karjala (olut)

text: Karjalan raaka-aineina käytetään ohramallasta, vettä, humalaa, ohratärkkelystä ja hapettumisenestoaineita (E300 ja E224).


title: Zacatecas

text: Zacatecas on osavaltio Meksikossa. Myös sen pääkaupunki on nimeltään Zacatecas. Osavaltion pinta-ala on 75 350 neliökilometriä ja vuoden 2014 väkiluku noin 1,56 miljoonaa.


title: Zacatecas

text: Zacatecas tunnettiin aikoinaan hopeakaivoksistaan, nykyisin se on maatalousaluetta jossa kasvatetaan etenkin viljoja ja sokeriruokoa.


title: Preußenlied

text: Preußenlied eli Preussin laulu oli Preussin kuningaskunnan kansallislaulu. Seitsensäkeistöisen laulun kuusi ensimmäistä säkeistöä kirjoitti Bernhard Thiersch vuonna 1830 syntymäpäivälahjaksi Preussin kuninkaalle Fredrik Vilhelm III:lle. Sävelmän teki 1832 Heinrich August Neithardt. Seitsemännen säkeistön kirjoitti Th. Schneider 1851.


title: Preußenlied

text:
1. Ich bin ein Preuße, kennt ihr meine Farben?
Die Fahne schwebt mir weiß und schwarz voran!
Daß für die Freiheit meine Väter starben,
Das deuten, merkt es, meine Farben an.
Nie werd' ich bang verzagen,
Wie jene will ich's wagen
 Ich bin ein Preuße, will ein Preuße sein! :|


title: Preußenlied

text:
2. Mit Lieb' und Treue nah' ich mich dem Throne,
Von welchem mild zu mir ein Vater spricht;
Und wie der Vater treu mit seinem Sohne,
So steh' ich treu mit ihm und wanke nicht.
Fest sind der Liebe Bande;
Heil meinem Vaterlande!
 Ich bin ein Preuße, will ein Preuße sein! :|


title: Preußenlied

text:
3. Nicht jeder Tag kann glühn im Sonnenlichte;
Ein Wölkchen und ein Schauer kommt zur Zeit;
Drum lese keiner mir es im Gesichte,
Daß nicht der Wünsche jeder mir gedeiht.
Wohl tauschten nah und ferne
Mit mir gar viele gerne;
  Ich bin ein Preuße, will ein Preuße sein! :|


title: Preußenlied

text:
4. Und wenn der böse Sturm mich wild umsauset,
Die Nacht entbrennet in des Blitzes Glut;
Hat's doch schon ärger in der Welt gebrauset,
Und was nicht bebte, war der Preußen Mut.
Mag Fels und Eiche splittern,
Ich werde nicht erzittern;
  Ich bin ein Preuße, will ein Preuße sein! :|


title: Preußenlied

text:
5. Wo Lieb' und Treu' sich so den König weihen,
Wo Fürst und Volk sich reichen so die Hand,
Da muß des Volkes wahres Glück gedeihen,
Da blüht und wächst das schöne Vaterland.
So schwören wir auf's neue
Dem König Lieb' und Treue!
  Wir sind ja Preußen, laßt uns Preußen sein. :|


title: Preußenlied

text:
6. Und wir, die wir am Ost- und Nordseestrande,
Als Wacht gestellt, gestählt von Wog' und Wind,
Wir, die seit Düppel durch des Blutes Bande
An Preußens Thron und Volk gekettet sind,
Wir woll'n nicht rückwärts schauen,
Nein, vorwärts mit Vertrauen!
  Auch wir sind Preußen, wollen Preußen sein! :|


title: Preußenlied

text:
7. Des Preußen Stern soll weithin hell erglänzen,
Des Preußen Adler schweben wolkenan,
Des Preußen Fahne frischer Lorbeer kränzen,
Des Preußen Schwert zum Siege brechen Bahn.
Und hoch auf Preußens Throne
Im Glanz von Friedrichs Krone
  Und jedes Preußen Brust sei ihm ein Schild! :|


title: Aura (olut)

text: Aura on suomalainen olutmerkki, joka tuotiin markkinoille vuonna 1885. Olut oli alun perin turkulaisen vuonna 1884 perustetun Auran panimon lagertyyppinen tuote, ja sitä valmistettiin Turussa. Auran Panimo myytiin vuonna 1971 Hartwallille. Linnankadulla sijaitseva panimorakennus myytiin Turun kaupungille vuonna 1974, ja vuoteen 1977 mennessä kaikki toiminnat olivat siirtyneet Hartwallin uuteen panimoon Kaarinaan. Kaarinan panimon toiminta lakkautettiin vuonna 1995, ja samalla päättyi Aura-oluen valmistus.


title: Aura (olut)

text: Suosituimmillaan olut oli 1960–1970-luvuilla, mutta ennen lopettamispäätöstä vuonna 1994 sen markkinaosuus oli enää noin prosentti. Vuonna 2004 Hartwall aloitti Auran valmistuksen uudelleen tarkoituksenaan vahvistaa markkina-asemaansa Lounais-Suomessa. Uusi Aura pohjautuu vanhaan reseptiin, mutta sen katkeroa on hieman laskettu. Panimoravintola Koulu ja Hartwall toivat markkinoille Auran päivänä 2011 tavallista vahvemman Juhla-Auran.


title: The Hindu Times

text: The Hindu Times on brittiläisen rockyhtye Oasiksen kappale ja ensimmäinen single yhtyeen viidenneltä albumilta "Heathen Chemistry". Se julkaistiin singlenä 15. huhtikuuta 2002, ja se nousi suoraan ykköseksi Britannian, Kanadan ja Italian listoilla. Kappaleesta tuli yhtyeen kuudes listaykkönen kotimaassaan Britannian singlelistalla.


title: The Hindu Times

text: Kappale on Noel Gallagherin kirjoittama, ja sen laulaa hänen veljensä Liam Gallagher. Kappaleelle kuvattiin edellisten singlejen tavoin musiikkivideo. Videolla ensiesiintymisensä tekevät yhtyeen uudet jäsenet kitaristi Colin ”Gem” Archer ja basisti Andrew ”Andy” Bell.


title: The Hindu Times

text: ”The Hindu Times” edustaa tyyliltään Oasikselle perinteistä rockia, ja siinä on lisäksi edellistä albumia, "Standing on the Shoulder of Giantsia" leimanneita vaikutteita psykedeelisestä rockista. Sen on sanottu palaavan yhtyeen alkuaikojen raaempaan ja yksinkertaisempaan rock-soundiin. Kappaleen kitarariffin on sanottu muistuttavan paljon Stereophonics-yhtyeen kappaletta ”Same Size Feet” ja muun muassa Stereophonicsin keulakuva Kelly Jones on huomauttanut siitä.


title: The Hindu Times

text: Kappaleen nimellä ei ole mitään tekemistä sanoitusten kanssa, ja Noel Gallagherin mukaan sanoituksellakaan ei ole varsinaista merkitystä. Hänen mukaansa se ”vain kuulostaa hyvältä”. Noel on kertonut keksineensä kappaleen nimen t-paidasta, jonka hän oli nähnyt. Kappaleessa on myös yhtyeen aiemman singlen, ”Champagne Supernovan” tavoin viittaus kannabiksen käyttöön (”and I get so high I just can’t feel it”).


title: The Hindu Times

text: ”The Hindu Times” on sävelletty H-duurissa, ja sen tahtilaji on 4/4. Kappaleen tempo on 114 iskua minuutissa (BPM). Kappaleessa kuullaan rockmusiikille tyypillisten Noel Gallagherin ja Gem Archerin soittamien sähkökitaroiden, Andy Bellin basson ja Alan Whiten rumpujen lisäksi Liam Gallagherin soittamaa tamburiinia. Kappaleen alussa ja lopussa on lyhyt pätkä mellotronia, jota soittaa yhtyeen aiemmallakin albumilla työskennellyt Paul Stacey.


title: The Hindu Times

text: Kappale alkaa noin 20 sekunnin introlla, jota seuraa ensimmäinen säkeistö. Sen jälkeen kappale vuorottelee kahden kertosäkeen ja yhden säkeistön välillä. Näitä seuraa lyhyt välisoitto, joka painottaa etenkin Noel Gallagherin soittamaa kitarariffiä. Lopuksi kappale siirtyy kolmannen kertosäkeen kautta outroon. Albumijulkaisulla ”The Hindu Times” on liitetty seuraavaan kappaleeseen, ”Force of Natureen” siten, että ensimmäisen kappaleen loppu on sama kuin seuraavan alku.


title: The Hindu Times

text: Kappaleessa laulun esittää Liam Gallagher, jonka ääniala on asteikolla A4 – F#5. Taustalaulun kappaleessa esittää Noel Gallagher.


title: The Hindu Times

text: Kappaleen rakenne:


title: The Hindu Times

text: Kappale soitettiin ensimmäistä kertaa syksyllä 2001 Oasiksen kuusiosaisella ”Noise and Confusion” -kiertueella. Singlenä se julkaistiin 15. huhtikuuta 2002, noin kaksi kuukautta ennen "Heathen Chemistry" -albumia.


title: The Hindu Times

text: Single julkaistiin alun perin CD-levynä ja vinyylinä. Seitsemän tuuman vinyylijulkaisu sisältää B-puolenaan kappaleen ”Just Getting Older”. 12 tuuman vinyylille ja CD:lle lisättiin myös toinen B-puoli, ”Idler’s Dream”. Yhtye julkaisi myös kappaleen ensimmäistä kertaa DVD-singlenä. DVD-julkaisu sisältää kappaleen musiikkivideon lisäksi demoversion ”The Hindu Timesista”. Demoversion sanoitukset ovat erilaiset ja siinä lauluosuudet esittää Liam Gallagherin sijaan hänen veljensä Noel. DVD:llä on myös Dick Carruthersin ohjaama, noin 10 minuutin pituinen dokumentti vuoden 2001 ”Noise and Confusion” -kiertueesta.


title: The Hindu Times

text: ”The Hindu Times” sisältyi vuonna 2010 julkaistulle "Time Flies... 1994–2009" -kokoelma-albumille. Kappale on julkaisunsa jälkeen tullut saataville digitaalisena latauksena muun muassa iTunes-palveluun ja suoratoistopalveluihin, kuten Spotifyhyn, Deezeriin ja Apple Musiciin.


title: The Hindu Times

text: Kappaleen musiikkivideo julkaistiin singlen kanssa 15. huhtikuuta 2002. Video on mustavalkoinen, ja siinä yhtye esittää kappaleen studion lavalla. Videossa näkyy useita lyhyitä pätkiä, jotka esittävät röntgenkuvauksen läpi näkyviä luurankoja. Videon alussa Liam juo maitoa, ja videossa esiintyy useampia maitopulloja. Yhdessä videon kohtauksessa esiintyy nainen tanssimassa huumeidenvastainen D.A.R.E.-paita yllään.


title: The Hindu Times

text: Musiikkivideon on ohjannut Andrew ”W.I.Z.” Whiston, ja se kuvattiin huhtikuussa 2002 tunnetulla Abbey Road -studiolla Lontoossa. Videon tuotannosta vastasi Oil Factory Inc. -tuotantoyhtiö. Video julkaistiin kuusi vuotta myöhemmin, helmikuussa 2008, videopalvelu YouTubessa.”The Hindu Times” sai ilmestyessään pääosin positiivisen vastaanoton. "The Guardianin" ja Sputnikmusicin arvostelijat olivat kriittisiä "Heathen Chemistry" -albumia kohtaan, mutta mainitsivat ”The Hindu Timesin” olevan sen kohokohtia. "PopMatters"-lehdessä kommentoitiin myös kappaleen olevan selvästi albumin paras.


title: The Hindu Times

text: "Soundi"-lehden Vesa Sirén ei arvostelussaan kehunut kappaletta erityisemmin ja sanoi, että se ”olisi kelvannut "Definitely Maybe" -levyllä vain täytepalaksi.” Brittiläisen "NME"-lehden Jason Fox sanoi kappaleen sanoitusten ”I do believe I got flair / I got speed and I walk on air” olevan sekavat, mutta kommentoi sen olevan yhtyeen paras singlejulkaisu sitten vuoden 1997 singlen ”D’You Know What I Mean?”.


title: The Hindu Times

text: Kappale nousi suoraan ykköseksi Britannian, Kanadan ja Italian listoilla. Kappaleesta tuli yhtyeen kuudes listaykkönen kotimaassaan Britannian singlelistalla, mutta se pysyi kärjessä vain yhden viikon. Se menestyi myös hyvin Irlannissa, Espanjassa ja Norjassa, joissa se ylsi kolmeen myydyimmän joukkoon. ”The Hindu Times” oli Britanniassa 2002 loppuun mennessä vuoden 43. myydyin single ja Kanadassa 24. myydyin single. Suomen virallisella listalla sen paras sijoitus oli viides, ja se oli listalla yhteensä viisi viikkoa. Single ylsi kymmenen joukkoon myös Tanskassa ja Japanissa.


title: The Hindu Times

text: Vuonna 2011 brittiläinen musiikkilehti "NME" valitsi ”The Hindu Timesin” 143. sijalle listassaan, joka sisälsi 150 parasta kappaletta vuosilta 1996–2011. Artikkelin kirjoittaja Rebecca Schiller kommentoi kappaleen olevan ”klassista Oasiksen lauluntekoa parhaimmillaan”. Vuonna 2010 brittiläinen XFM-radiokanava sijoitti sen 849. parhaaksi kappaleeksi listassaan kaikkien aikojen tuhannesta parhaasta kappaleesta.


title: The Hindu Times

text: Kappale oli alun perin tarkoitus soittaa Lontoon kesäolympialaisten 2012 avajaisseremoniassa sisäänmarssin aikana. Soittolistaan kuului myös Oasiksen kappale ”Wonderwall”, mutta aikataulun muutosten vuoksi kumpaakaan kappaletta ei ehditty soittaa.


title: The Hindu Times

text: Kaikki kappaleet säveltänyt ja sanoittanut Noel Gallagher.


title: The Hindu Times

text: Lähteet:


title: The Hindu Times

text: Listasijoitusten lähde:


title: The Hindu Times

text: Julkaisuhistorian lähde:


title: Kenttäratsastus

text: Kenttäratsastus on kilparatsastuksen laji, jossa ratsukko suorittaa koulu-, rataeste- sekä maastoeste- eli kestävyysosuudet lyhyellä aikavälillä. Kenttäratsastus on ollut olympialaji vuodesta 1912 lähtien. Laji on erittäin monipuolinen ja vaativa, ja sitä kutsutaan usein ratsastuksen kuninkuuslajiksi: se vaatii hevoselta ja ratsastajalta luottavaista yhteistyötä, nopeutta ja kestävyyttä. Kenttäratsastuksessa on eritasoisia luokkia, jotka on suunniteltu niin, että ratsukko voi taitojen kasvaessa järkevästi edetä helpommista luokista vaativampiin. Kilpailut jaetaan lyhyisiin ja pitkiin.


title: Kenttäratsastus

text: Pitkä kilpailu on täydellisin kenttäratsastuksen kilpailumuoto. Se edellyttää ratsastajalta kokemusta kaikilta kilpailun osa-alueilta ja hevosen taitojen tuntemusta sekä hevoselta kaikkien osa-alueiden hyvää hallintaa. Pitkä kilpailu on kolmipäiväinen. Ensimmäisenä päivänä ratsastetaan kouluratsastuskoe, jonka tarkoituksena on osoittaa hevosen tottelevaisuus ja eteenpäinpyrkimys sekä liikkeiden joustavuus ja irtonaisuus. Koulukokeen painoarvo on jonkin verran suurempi kuin estekokeen. Kestävyyskoe, kenttäratsastuksen sielu, on vuorossa toisena päivänä, ja se jaetaan neljään vaiheeseen (A-D): vaiheet A ja C ovat matkaratsastusta, vaihe B nopeaa sekaestelaukkaa ("steeplechase" eli stiippeli) ja vaihe D maastoesteratsastusta, johon saattaa kuulua jopa 30 ripeässä laukassa ylitettävää kiinteää maastoestettä. Tarkoituksena on panna koetukselle hevosen nopeus, kestävyys, rohkeus ja hyppytaito maastossa. Kestävyyskoe on selkeästi vaativampi kuin kaksi muuta koetta yhteensä. Kolmantena päivänä suoritetaan vielä esteratsastuskoe. Sen tarkoituksena on osoittaa, että hevonen on rasittavan kestävyyskokeen jälkeen säilyttänyt halukkuutensa, tarmonsa ja tottelevaisuutensa.


title: Kenttäratsastus

text: Lyhyessä kilpailussa kaikki osakokeet ratsastetaan yhtenä päivänä tai jaettuna kahdelle tai kolmelle päivälle niin, että ensimmäisenä on aina kouluratsastuskoe, toisena esteratsastuskoe ja viimeisenä maastoratsastuskoe (pitkän kilpailun lyhennetty vaihe D tai vaihtoehtoisesti sekaestelaukka eli vaihe B; jos kilpailu on jaettu kahdelle tai kolmelle päivälle, siihen voidaan sisällyttää myös vaihe A). Yhden päivän kilpailun tarkoituksena on pikemminkin kehittää sekä hevosta että ratsastajaa näissä kolmessa lajissa ja kehittää hevosen teknistä taitoa, rohkeutta ja hyppykykyä kuin todella koetella hevosen fyysistä voimaa ja kestävyyttä. Lyhyet kilpailut ovatkin lähinnä osa valmentautumista pitkiin kenttäkilpailuihin.


title: Kenttäratsastus

text: Koska kenttäratsastus on hevoselle vaativa laji, eläinlääkärin tarkastukset ovat tärkeä osa lajia. Pitkän kilpailun aikana hevonen tarkastetaan viisi kertaa (ensimmäisen kerran hevosen saapuessa kisapaikalle, viimeisen kerran ennen esteratsastuskoetta), lyhyen kilpailun aikana kolmesti. Suoritukseen pääsee vain hyvinvoivalla hevosella.